**Podlimitná zákazka zadávaná postupom bez využitia elektronického trhoviska podľa § 108 ods. 1 písm. b) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.**

##### SÚŤAŽNÉ PODKLADY

Predmet zákazky:

**„Rekonštrukcia častí výplní otvorov na budove Strednej odbornej školy obchodu a služieb, Športová 1, 979 01 Rimavská Sobota“**

V Rimavskej Sobote, júl 2018

............................................................................

PeadDr. Jaroslav Bagačka

riaditeľ

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI

9. VYSVETLENIE A ZMENY

10. VYHOTOVENIE PONUKY

11. JAZYK PONUKY

12. MENA A CENY UVÁDZANÉ V PONUKE

13. ZÁBEZPEKA, podmienky jej zloženia, podmienky jej uvoľnenia alebo vrátenia

14. OBSAH PONUKY

15. NÁKLADY NA PONUKU

16. PREDKLADANIE PONÚK

17. OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. PRAVIDLÁ ELEKTRONICKEJ AUKCIE

21. INFORMÁCIA O VÝSLEDKU VYHODNOTENIA PONÚK

22. UZAVRETIE ZMLUVY

23. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY.

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY.

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIA

PRÍLOHY

Príloha č. 1 súťažných podkladov – Odborný posudok

Príloha č. 2 súťažných podkladov – Výkazy výmer pre každú časť objektu

Príloha č. 3 súťažných podkladov – Výkresová dokumentácia

Príloha č. 4 súťažných podkladov – Stavebné povolenie

Príloha č. 5 súťažných podkladov – Koordinačná strana

A. POKYNY NA VYPRACOVANIE PONUKY

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Stredná obdobná škola obchodu a služieb

Sídlo: Športová 1, 979 01 Rimavská Sobota

Zastúpený: PeadDr. Jaroslav Bagačka, riaditeľ

IČO: 42 195 438

Adresa profilu: https://www.uvo.gov.sk/vyhladavanie-profilov/zakazky/15396

podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm. a) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“):

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

IČO: 37828100

Kontaktná osoba: Ing. Monika Debnárová – odborná referentka pre verejné obstarávanie, [monika.debnarova@bbsk.sk](mailto:monika.debnarova@bbsk.sk), +421(48)432 51 33

**2. PREDMET ZÁKAZKY**

2.1. Predmetom zákazky je uskutočnenie stavebných prác – rekonštrukcia častí výplní otvorov na budove Strednej odbornej školy obchodu a služieb v Rimavskej Sobote – odstránenie havarijného stavu. Technický stav výplní otvorov strednej školy je v nevyhovujúcom stave, čo sa prejavuje zatekaním, netesnosťou a neprípustným prestupom tepla. Rámy drevených okien a okenných krídiel sú zdeformované, čiastočne prehnité a kovanie nefunkčné. Predmetom zákazky je demontáž a likvidácia jestvujúcich výplňových konštrukcií a dodanie a osadenie nových plastových okien a s tým súvisiace stavebno – montážne práce. Rozpočet výplní otvorov sa člení podľa rozdelenia objektu strednej školy na 5 častí. Podrobný opis predmetu zákazky je uvedený v časti B. Opis predmetu zákazky týchto súťažných podkladov (ďalej aj „SP“) a v prílohách týchto SP.

2.2. Spoločný slovník obstarávania (CPV).

Hlavný predmet: hlavný slovník: 45000000-7 Stavebné práce

Doplnkový predmet: hlavný slovník: 45421132-8 Montáž okien

44221000-5 Okná, dvere a súvisiace prvky

2.3. Predpokladaná hodnota zákazky bola stanovená na sumu **195 220,76 EUR bez DPH.**

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Miestom uskutočnenia predmetu zákazky je budova Strednej odbornej školy obchodu a služieb v Rimavskej Sobote.

4.2. Predmet zákazky bude dodaný do 80 dní odo dňa odovzdania staveniska v zmysle obchodných podmienok uvedených v časti C. týchto SP.

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z kapitálových prostriedkov verejného obstarávateľa.

**6. DRUH ZÁKAZKY**

6.1. Podrobné vymedzenie záväzných zmluvných podmienok na uskutočnenie predmetu zákazky, ktoré musia byť obsiahnuté v uzatvorenej zmluve o dielo, obsahuje časť B. Opis predmetu zákazky, C. Obchodné podmienky a D. Spôsob určenia cenytýchto SP. Verejný obstarávateľ bude od úspešného uchádzača požadovať záväzne dodržať minimálne zmluvné podmienky uvedené v časti C. Obchodné podmienky týchto SP.

**7. LEHOTA VIAZANOSTI PONUKY**

7.1. Lehota viazanosti ponuky je uvedená vo výzve na predkladanie ponúk, ktorým bolo vyhlásené toto verejné obstarávanie.

7.2. V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk.

7.3. Predĺženie lehoty viazanosti ponúk oznámi verejný obstarávateľ všetkým záujemcom a uchádzačom formou opravy údajov uvedených vo výzve na predkladanie ponúk prostredníctvom vestníka Úradu pre verejné obstarávanie a súčasne formou oznámenia v profile verejného obstarávateľa a prostredníctvom komunikačného rozhrania systému JOSEPHINE.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome

8.2. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

8.3. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.4. Ak je odosielateľom informácie záujemca/ uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

8.5. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

8.6. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.

8.7. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

9.2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**10. VYHOTOVENIE PONUKY**

10.1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.

10.2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.

10.3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>

10.4. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.

10.5. Uchádzač môže v zmysle § 39 ZVO nahradiť doklady jednotným európskym dokumentom, v takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu.

10.6. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.

10.7. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

10.8. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**11. JAZYK PONUKY**

11.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**12. MENA A CENY UVÁDZANÉ V PONUKE**

12.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.

12.2. Uchádzač navrhovanú zmluvnú cenu uvedie v zložení:

* cena v EUR bez dane z pridanej hodnoty (DPH)
* výška DPH v EUR
* cena v EUR s DPH

12.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

12.4. V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**13. ZÁBEZPEKA, podmienky jej zloženia, podmienky jej uvoľnenia alebo vrátenia**

13.1. Zábezpeka sa nevyžaduje.

**14. OBSAH PONUKY**

14.1. Záujemca je povinný pri zostavovaní ponuky (platí pre každú časť predmetu zákazky) dodržať obsah uvedený v bode 14.2. tejto časti SP, pričom dodrží ustanovenia uvedené v bode 10 tejto časti SP.

14.2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

14.2.1. Doklady a dokumenty na preukázanie **splnenia podmienok účasti** vo verejnom obstarávaní, požadovaných vo Výzve na predkladanie ponúk a v časti „F. Podmienky účasti uchádzačov“ týchto SP.

14.2.2. Doklady a dokumenty na preukázanie a opísanie spôsobu **splnenia požiadaviek verejného obstarávateľa na predmet zákazky**, čiže:

* ocenené výkazy výmer pre každú časť objektu (rozpočet) vo formáte .pdf a .xls/.xlsx.,
* harmonogram realizácie stavebných prác,
* prehľad ekvivalentných materiálov, výrobkov a zariadení, ak je potrebný,
* samostatný očíslovaný zoznam technických listov k ponúknutým ekvivalentom,
* ďalšie dokumenty a doklady a odôvodnenia preukazujúce opodstatnenosť a správnosť uchádzačom navrhnutého ekvivalentného výrobku/materiálu,
* certifikáty alebo iné dokumenty, z ktorých musí byť jasné, že výplňové konštrukcie a súvisiace stavebné materiály spĺňajú všetky technické požiadavky podľa príloh týchto SP.

**Podrobnosti k jednotlivým tu požadovaným dokladom a dokumentom sú uvedené v bode 3. časti B. Opis predmetu zákazky týchto SP.**

14.2.3. **Návrh zmluvy** v jednom vyhotovení, v ktorom zohľadní podmienky verejného obstarávateľa uvedené v časti "B. Opis predmetu zákazky", "C. Obchodné podmienky" a "D. Spôsob určenia ceny" týchto SP, **podpísané** štatutárnym orgánom, alebo členom štatutárneho orgánu alebo osobou oprávnenou konať za uchádzača.

14.2.4. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy.**

14.2.5. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.

14.2.6. NÁVRH UCHÁDZAČA NA PLNENIE KRITÉRIÍ, vypracovaný podľa časti "E. Kritéria na hodnotenie ponúk a pravidlá ich uplatnenia", časti "D. Spôsob určenia ceny" a podľa časti "G. „Návrh uchádzača na plnenie kritérií". Formulár „Návrh na plnenie kritérií“ musí byť **podpísaný** osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.2.7. Ďalšie dokumenty, ak to vyžadujú tieto SP.

14.3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:

14.3.1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.3.2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**

**15. NÁKLADY NA PONUKU**

15.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**16. PREDKLADANIE PONÚK**

16.1. Ponuky musia byť doručené v lehote na predkladanie ponúk, ktorá je uvedená **vo výzve na predkladanie ponúk**, prostredníctvom ktorej bolo vyhlásené toto verejné obstarávanie. Ponuka uchádzača predložená po uplynutí lehoty na predkladanie ponúk sa elektronicky neotvorí.

16.2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.

16.3. Na ponuky predložené iným spôsobom (v listinnej podobe) sa nebude prihliadať.

16.4. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

16.5. Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi:

* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8 – 16 hod., alebo
* prostredníctvom autorizačného kódu, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 3 pracovné dni a je potrebné s touto dobou počítať pri vkladaní ponuky.

16.6. Autentifikovaný uchádzač si po prihlásení do systému JOSEPHINE v Prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

**17. OTVÁRANIE PONÚK**

17.1. Otváranie ponúk sa uskutoční elektronicky.

17.2. Miesto a čas otvárania ponúk sú uvedené vo výzve na predkladanie ponúk.

17.3. Otvárania ponúk sa môžu zúčastniť len uchádzač (štatutárny zástupca uchádzača alebo ním splnomocnená osoba), ktorého ponuka bola predložená v lehote na predkladanie ponúk. Uchádzač, štatutárny orgán alebo člen štatutárneho orgánu uchádzača (právnická osoba) sa pred otváraním ponúk preukáže preukazom totožnosti a kópiou dokladu o oprávnení podnikať. Osoba oprávnená zúčastniť sa na otváraní ponúk za uchádzača sa preukáže preukazom totožnosti, splnomocnením na zastupovanie a kópiou dokladu o oprávnení podnikať. Na otváraní ponúk budú zverejnené informácie v zmysle ZVO.

17.4. Verejný obstarávateľ najneskôr do piatich dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.

**18. VYHODNOTENIE SPLNENIA PODMIENOK ÚČASTI**

### 18.1. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. (4) ZVO.

18.2. V zmysle § 152 ods. (5) ZVO, verejný obstarávateľ je bez ohľadu na § 152 ods. (4) ZVO oprávnený od uchádzača dodatočne vyžiadať doklad podľa § 32 ods. (2) písm. b) a c) ZVO.

**19. VYHODNOCOVANIE PONÚK**

19.1. Komisia na vyhodnotenie ponúk preskúma, či všetky ponuky spĺňajú požiadavky verejného obstarávateľa a bude postupovať pri vyhodnocovaní ponúk v súlade s ust. § 53 ZVO.

19.2. Návrhy na plnenie kritérií sa budú vyhodnocovať podľa určených kritérií na hodnotenie ponúk.

19.3. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

1. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
3. osobitosti tovaru, osobitosti stavebných prác alebo osobitosti služby navrhovanej uchádzačom,
4. dodržiavania povinností v oblasti ochrany životného prostredia, sociálneho práva alebo pracovného práva podľa osobitných predpisov,
5. dodržiavania povinností voči subdodávateľom,
6. možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb ,a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

**20. PRAVIDLÁ ELEKTRONICKEJ AUKCIE**

Nepoužije sa.

**21. INFORMÁCIA O VÝSLEDKU VYHODNOTENIA PONÚK**

21.1 Verejný obstarávateľ po vyhodnotení ponúk, po ukončení postupu podľa § 55 ods. (1) ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**22. UZAVRETIE ZMLUVY**

22.1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 3 a § 34 ods. 4 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.

22.2. Verejný obstarávateľ v zmysle § 34 ods. 4 ZVO požaduje, aby uchádzač a iná osoba, ktorej kapacity majú byť použité na preukázanie technickej spôsobilosti alebo odbornej spôsobilosti, zodpovedali za plnenie zmluvy spoločne. Preto takáto iná osoba je účastníkom zmluvy uzavretej na základe tohto obstarávania s úspešným uchádzačom a iná osoba je povinná podpísať zmluvu v rovnakej lehote ako úspešný uchádzač, teda v lehote podľa ust. § 56 ods. 8 ZVO. Ustanovuje sa, že zmluva s dodávateľom je riadne uzavretá iba vtedy, ak ju uzavrú všetky zmluvné strany, vrátane osôb spoločne s úspešným uchádzačom zodpovedných za plnenie zmluvy.

22.3. Verejný obstarávateľ požaduje **od úspešného uchádzača** (zhotoviteľa), aby s dostatočným časovým predstihom pred podpisom zmluvy, ale najneskôr ku dňu podpisu zmluvy predložil verejnému obstarávateľovi nasledovné doklady a dokumenty:

1. dôkaz o existencii poistenia (uzatvorenú a platnú poistnú zmluvu/zmluvy) s vinkuláciou poistného plnenia v prospech verejného obstarávateľa (objednávateľa) na poistenie všeobecnej zodpovednosti za škodu a poistenie zodpovednosti za škodu spôsobenú vadným výrobkom, za škody na zdraví alebo proti vecným škodám spôsobeným v dôsledku činnosti poisteného alebo spôsobené vadným výrobkom a vadne vykonanou prácou s limitom poistného plnenia minimálne vo výške zmluvnej ceny diela s DPH. Toto poistenie musí byť platné počas celej platnosti a účinnosti zmluvy o dielo,

Úspešný uchádzač bude povinný preukázať verejnému obstarávateľovi za podmienok podľa tohto písmena SP platné poistenie na všetky požadované riziká alebo prípadné/možné škody spôsobené činnosťou úspešného uchádzača pri zhotovovaní predmetu zákazky. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k predmetu zákazky (dielu).

1. Záväzný časový a vecný Harmonogram prác, vychádzajúci z harmonogramu predloženom úspešným uchádzačom v ponuke,
2. Zoznam všetkých subdodávateľov s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; v prípade subdodávateľa, prostredníctvom ktorého uchádzač preukazoval splnenie podmienky účasti podľa § 34 ods. 1 písm. b) ZVO a/alebo podmienky účasti podľa § 34 ods. 1 písm. g) ZVO (t.j. využil inštitút upravený v § 34 ods. 4 ZVO) predloží úspešný uchádzač doklady preukazujúce splnenie všetkých podmienok účasti osobného postavenia podľa § 32 ZVO. Takýto subdodávateľ (t. j. osoba podľa § 34 ods. 4 ZVO), bude zároveň v zmysle § 34 ods. 4 ZVO zodpovedať za plnenie zmluvy o dielo spoločne s úspešným uchádzačom, t.j. stane sa spolu s úspešným uchádzačom zmluvou stranou (spoluzhotoviteľom).
3. doklady preukazujúce splnenie podmienok na výkon funkcie stavbyvedúceho v zmysle požiadaviek na preukázanie splnenia podmienky účasti podľa § 34 ods. 1 písm. g) ZVO, ako je zadefinovaná vo výzve na predkladanie ponúk a v týchto SP. Pokiaľ uchádzač navrhne inú osobu stavbyvedúceho, ako uviedol vo svojej ponuke, táto osoba musí spĺňať minimálne rovnaké požiadavky ako pôvodný stavbyvedúci uvedený v ponuke.
4. Záručná listina - doklad preukazujúci poskytnutie bankovej záruky na vady diela a garančné vady, obsahom ktorej bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady diela a garančné vady podľa zmluvy alebo v súvislosti s ňou a to vo výške 10% z ceny diela (bez DPH); Banková záruka vystavená bankou podľa zákona č. 483/2001 Z. z. o bankách v platnom znení, v prospech verejného obstarávateľa (objednávateľa) „bez výhrad“ musí obsahovať záväzok, že v lehote 15 dní po doručení písomnej žiadosti verejného obstarávateľa (objednávateľa) na zaplatenie, zaplatí banka akúkoľvek sumu až do výšky 10 % z ceny diela bez DPH v období **odo dňa podpisu preberacieho protokolu/zápisu o odovzdaní staveniska do dňa nasledujúceho po dni uplynutia záručnej doby podľa zmluvy o dielo (expiry event, t.j. banková záruka viazaná na udalosť, nie na dátum).** V prípade, ak banka nevydáva bankovú záruku podľa predošlej vety (expiry event), doba platnosti bankovej záruky sa určí ako obdobie od predpokladaného dňa podpisu preberacieho protokolu/zápisu o odovzdaní staveniska do dňa nasledujúceho po predpokladanom dni uplynutia záručnej doby **(expiry date, t.j. banková záruka viazaná na dátum).** Plnenie banky z uvedenej bankovej záruky môže byť podmienené len doručením písomnej výzvy verejného obstarávateľa (objednávateľa) na plnenie vo výške peňažnej sumy určenej objednávateľom (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra verejného obstarávateľa (objednávateľa) sa nepovažujú za podmienenie plnenia banky z bankovej záruky) (ďalej len “banková záruka“).

Úspešný uchádzač môže bankovú záruku nahradiť zložením finančnej zábezpeky na bankový účet verejného obstarávateľa (objednávateľa), a to vo výške 10% z ceny diela (bez DPH). Táto zábezpeka slúži na rovnaké účely ako banková záruka (je ekvivalentná bankovej záruke).

22.4. Verejný obstarávateľ si vyhradzuje právo vyhodnotiť pred podpisom zmluvy doklady a dokumenty podľa bodu 22.3. z pohľadu obsahovej a vecnej správnosti.

22.5. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.

22.6. Zmluva uzavretá týmto postupom verejného obstarávania nadobudne účinnosť po dni jej zverejnenia v súlade s ust. § 47a Občianskeho zákonníka na webovom sídle verejného obstarávateľa.

**23. ZÁVEREČNÉ USTANOVENIA**

23.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

23.2. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

**B. OPIS PREDMETU ZÁKAZKY.**

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY.

1.1. Predmetom zákazky je uskutočnenie stavebných prác – rekonštrukcia častí výplní otvorov na budove Strednej odbornej školy obchodu a služieb v Rimavskej Sobote – odstránenie havarijného stavu. Technický stav výplní otvorov strednej školy je v nevyhovujúcom stave, čo sa prejavuje zatekaním, netesnosťou a neprípustným prestupom tepla. Rámy drevených okien a okenných krídiel sú zdeformované, čiastočne prehnité a kovanie nefunkčné.

1.2. Predmetom zákazky je demontáž a likvidácia jestvujúcich výplňových konštrukcií a dodanie a osadenie nových plastových okien a s tým súvisiace stavebno – montážne práce. Výplňové konštrukcie musia mať také technické parametre a vlastnosti, aby vyhovovali kritériám tepelnotechnickej normy STN 730540-2 a STN EN ISO. Musia byť vyrobené v certifikovanej výrobe a musia mať vnútorné aj vonkajšie parapety, protislnečné žalúzie, celoobvodové kovanie, izolačné dvojsklo (k=1,1) a trojpolohové vetranie. Predmetom je aj demontáž oceľových zasklených okien a ich nahradenie stavebnou úpravou – domurovaním a osadením plastových okien. Rozpočet výplní otvorov sa člení podľa rozdelenia objektu strednej školy na 5 častí. Podrobný opis predmetu zákazky je uvedený v prílohách týchto súťažných podkladov – Odborný posudok, výkazy výmer, výkresová dokumentácia.

1.3 Spoločný slovník obstarávania (CPV).

Hlavný predmet: hlavný slovník: 45000000-9 Stavebné práce

Doplnkový predmet: hlavný slovník: 45421132-8 Montáž okien

44221000-5 Okná, dvere a súvisiace prvky

1.6 Predpokladaná hodnota zákazky bola stanovená na sumu **195 220,76 EUR bez DPH.**

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY.

2.1. Miestom uskutočnenia predmetu zákazky sú objekty Strednej odbornej školy obchodu a služieb v Rimavskej Sobote. Jednotlivé objekty školy sú zoradené a pospájané dotykom k sebe tak, že vytvárajú jeden objekt charakteru monobloku s piatimi dilatačnými celkami (časťami). Podrobný popis objektu je uvedený v prílohe č. 1 SP – Odborný posudok.

2.2. Lehota uskutočnenia stavebných prác je do 80 dní odo dňa odovzdania staveniska v zmysle podmienok uvedených v zmluve o dielo (časť C. Obchodné podmienky týchto SP).

2.3. Uchádzač je povinný pripraviť a vypracovať svoju ponuku s odbornou starostlivosťou, pričom musí vychádzať z podkladov a podmienok stanovených v týchto SP, ich prílohách.

2.4. V prípade, že bude odborný posudok / výkaz výmer odkazovať na konkrétneho výrobcu, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové, architektonické, stavebno-technické vlastnosti, tepelnú a chemickú odolnosť, statické, požiarne, hygienické, konštrukčné a farebné vlastnosti, ktoré sú špecifikované v projektovej dokumentácii a vo výkaze výmer.

2.5. Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný projektantom navrhovaný účel, plnú funkčnosť a zabezpečiť dodržanie účelu bez zmeny iných častí odborného posudku.

2.6. Predložený ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu zmluvy, ktorá bude výsledkom verejného obstarávania a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zmluvy.

2.7. Za účelom preukázania, že vlastnosti stavebných výrobkov (výplňové konštrukcie a súvisiace stavebné materiály, napr. interiérové a exteriérové pásky, omietky) spĺňajú základné technické špecifikácie požadujeme predložiť certifikáty alebo iné dokumenty, z ktorých musí byť jasné, že výplňové konštrukcie a súvisiace stavebné materiály spĺňajú všetky technické požiadavky podľa príloh týchto SP.

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

3.1. Uchádzač predloží vo svojej ponuke kompletne ocenené výkazy výmer pre každú časť objektu (5 častí) v elektronickej podobe vo formáte .xls/.xlsx a vo formáte .pdf, pričom položky z výkazu výmer predloženého uchádzačom v cenovej ponuke sa musia množstevne a vecne zhodovať s položkami z výkazu výmer poskytnutého verejným obstarávateľom v prílohách týchto SP. Možnosť predkladania výrobkov/stavebných výrobkov/materiálov s kvalitatívne lepšími parametrami ako požaduje verejný obstarávateľ týmto nie je dotknutá. Výplňové konštrukcie je potrebné naceniť aj s protislnečnými žalúziami.

3.2. Uchádzač predloží vo svojej ponuke vecný a časový harmonogram realizácie prác, ktorý bude korešpondovať s výkazmi výmer a odborným posudkom. Tento harmonogram musí reálne odrážať predpokladaný postup vykonávania jednotlivých prác, ktorý bude uchádzač realizovať v prípade, že jeho ponuka bude úspešná, so stručným popisom hlavných činností, postupnosťou a časovou nadväznosťou, ktorý bude predstavovať návrh uchádzača na vykonanie diela. Časové údaje o začiatku a konci výstavby ak sú uvedené v odbornom posudku, nie sú pre uchádzača záväzné, uchádzač vypracuje vlastný harmonogram s tým, že maximálna lehota zhotovenia predmetu zákazky 80 dní odo dňa odovzdania staveniska musí ostať zachovaná. Uchádzač môže navrhnúť aj kratšie lehoty zhotovenia predmetu zákazky ako sú uvedené maximálne lehoty. Ak vecný a časový harmonogram realizácie prác nebude korešpondovať s projektovou dokumentáciou (napríklad z dôvodu nereálnych lehôt pri použitých technológiách), verejný obstarávateľ bude toto považovať za nesplnenie požiadaviek verejného obstarávateľa na predmet zákazky a takáto cenová ponuka bude vylúčená. **Nepredloženie časového harmonogramu podľa požiadaviek verejného obstarávateľa bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky!** Verejným obstarávateľom odsúhlasený harmonogram sa stane súčasťou (prílohou) uzavretej zmluvy s úspešným uchádzačom.

3.3. V prípade, ak uchádzač pri spracovaní ceny predmetu zákazky použije ekvivalentné výrobky a zariadenia, predloží do ponuky aj „Prehľad ekvivalentných materiálov, výrobkov a zariadení“ použitých pri ocenení predmetu zákazky v členení podľa poskytnutého výkazu výmer, oddiel a číslo položky s uvedením ekvivalentnej dodávky. Uvedený prehľad bude tvoriť súčasť ponuky uchádzača. Ak uchádzač tento prehľad nevypracuje alebo niektorú položku do neho nezahrnie, bude verejný obstarávateľ mať za to, že uchádzač ocenil výrobky a zariadenia uvedené v poskytnutom výkaze výmer.

3.4. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke. Uchádzač je povinný s ponukou predložiť výrobný list tohto výrobku / materiálu resp. iný vhodný doklad alebo dokument, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v odbornom posudku.

**C. OBCHODNÉ PODMIENKY**

1. Verejný obstarávateľ určuje svoje obchodné podmienky realizácie predmetu zákazky v tu uvedenej zmluve o dielo, ktorá bude uzavretá s úspešným uchádzačom.

2. Verejný obstarávateľ si vyhradzuje právo neprijať ani jednu z predložených ponúk, ak zmluvné podmienky uvedené v návrhu záväzných zmluvných podmienok predložených uchádzačom budú v rozpore s výzvou, prostredníctvom ktorej bol postup tohto verejného obstarávania vyhlásený a týmito SP a ak sa budú vymykať obvyklým zmluvným podmienkam a budú znevýhodňovať verejného obstarávateľa.

3. Do návrhu zmluvy nesmú byť zapracované zmeny, ktoré by boli v rozpore so SP, menili by rovnováhu zmluvných povinností v neprospech verejného obstarávateľa, zvyšovali by mieru povinností v neprospech verejného obstarávateľa, zvyšovali cenu plnenia či mali iný podstatný vplyv na jej obsah. Pokiaľ uchádzač takéto zmeny v návrhu zmluvy v ponuke uskutoční, môže byť jeho návrh posúdený verejným obstarávateľom ako nezodpovedajúci požiadavkám verejného obstarávateľa na predmet zákazky. Nepripúšťajú sa žiadne sankcie za porušenie zmluvných povinností verejného obstarávateľa, okrem tých, ktoré sa nachádzajú v tu uvedenej zmluve o dielo.

4. Prílohou zmluvy o dielo bude aj záručná listina - doklad preukazujúci poskytnutie bankovej záruky na vady diela a garančné vady, obsahom ktorej bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady diela a garančné vady podľa zmluvy alebo v súvislosti s ňou a to vo výške 10% z ceny diela (bez DPH); Banková záruka vystavená bankou podľa zákona č. 483/2001 Z. z. o bankách v platnom znení, v prospech verejného obstarávateľa (objednávateľa) „bez výhrad“ musí obsahovať záväzok, že v lehote 15 dní po doručení písomnej žiadosti verejného obstarávateľa (objednávateľa) na zaplatenie, zaplatí banka akúkoľvek sumu až do výšky 10 % z ceny diela bez DPH v období **odo dňa podpisu preberacieho protokolu/zápisu o odovzdaní staveniska do dňa nasledujúceho po dni uplynutia záručnej doby podľa zmluvy o dielo (expiry event, t.j. banková záruka viazaná na udalosť, nie na dátum).** V prípade, ak banka nevydáva bankovú záruku podľa predošlej vety (expiry event), doba platnosti bankovej záruky sa určí ako obdobie od predpokladaného dňa podpisu preberacieho protokolu/zápisu o odovzdaní staveniska do dňa nasledujúceho po predpokladanom dni uplynutia záručnej doby **(expiry date, t.j. banková záruka viazaná na dátum).** Plnenie banky z uvedenej bankovej záruky môže byť podmienené len doručením písomnej výzvy verejného obstarávateľa (objednávateľa) na plnenie vo výške peňažnej sumy určenej objednávateľom (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra verejného obstarávateľa (objednávateľa) sa nepovažujú za podmienenie plnenia banky z bankovej záruky) (ďalej len “banková záruka“).

Úspešný uchádzač môže bankovú záruku nahradiť zložením finančnej zábezpeky na bankový účet verejného obstarávateľa (objednávateľa), a to vo výške 10% z ceny diela (bez DPH). Táto zábezpeka slúži na rovnaké účely ako banková záruka (je ekvivalentná bankovej záruke).

**Zmluva o dielo č. .........../2018**

uzatvorená v zmysle § 536 a nasl. zák. č. 513/1991 Zb. Obchodného zákonníka a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**ev. č. objednávateľa: ev. č. zhotoviteľa:**

**na uskutočnenie stavebných prác s****názvom:**

**„Rekonštrukcia častí výplní otvorov na budove Strednej odbornej školy obchodu a služieb, Športová 1, 979 01 Rimavská Sobota“ ďalej iba „Stavba“**

( ďalej iba „Zmluva“ )

medzi zmluvnými stranami:

OBJEDNÁVATEĽ: Stredná odborná škola obchodu a služieb

Sídlo: Športová 1, 979 01 Rimavská Sobota

Štatutárny orgán: PaedDr. Jaroslav Bagačka, riaditeľ školy

Právna forma: Príspevková organizácia

IČO: 42195438

DIČ: 2023315635

Bankové spojenie: Štátna pokladnica

Číslo účtu: 7000431769/8180

IBAN: SK17 8180 0000 0070 0043 1769

Telefón/fax: 045/5334207, 045/5366363

Email: [info@sosos.sk](mailto:info@sosos.sk)

Oprávnení konať

vo veciach zmluvy: PaedDr. Jaroslav Bagačka, riaditeľ školy

Oprávnení konať

vo veciach technických: Ing. Martina Kuzmová

**za účasti zriaďovateľa**

**OBJEDNÁVATEĽA:** **Banskobystrický samosprávny kraj**

Sídlo : Námestie SNP č. 23, 974 00 Banská Bystrica

Štatutárny orgán: Ing. Ján Lunter, predseda Banskobystrického samosprávneho kraja

Právna forma: samostatný územný samosprávny a správny celok SR zriadený

zákonom NR SR č. 302/2001 Z. z. o samospráve vyšších územných celkov v znení neskorších predpisov

IČO : 37828100

DIČ: 2021627333

Bankové spojenie : Štátna pokladnica

Číslo účtu : SK92 8180 0000 0070 0038 9679

Osoba oprávnená jednať

v zmluvných veciach: Tomáš Mišovič, MBA, riaditeľ odboru regionálneho rozvoja, dopravy a investícií

Osoby oprávnené jednať

v realizačných veciach: Ing. Matúš Kutlák, referent pre investície

Telefón/ fax : 048/4325111, 048/4325523

Email: [tomas.misovic@bbsk.sk](mailto:tomas.misovic@bbsk.sk), [matus.kutlak@bbsk.sk](mailto:matus.kutlak@bbsk.sk)

(ďalej Objednávateľ, zriaďovateľ Objednávateľa a samostatne aj spolu iba **„objednávateľ“** na strane jednej)

**a**

**ZHOTOVITEĽ:**

Sídlo:

Štatutárny orgán:

Právna forma:

IČO:

DIČ:

IČ DPH:

Bankové spojenie:

Číslo účtu:

Telefón/fax:

Email:

Oprávnení konať

vo veciach zmluvy:

(ďalej len **„zhotoviteľ“** na strane druhej a spolu s objednávateľom ďalej len „**zmluvné strany**“)

**Preambula**

Táto zmluva sa uzatvára ako výsledok verejného obstarávania realizovaného postupom podlimitnej zákazky podľa § 108 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vyhláseného Výzvou na predkladanie ponúk zverejnenou vo Vestníku verejného obstarávania č. ...................../2018, dňa ..................2018, pod zn. oznámenia ........................., na predmet zákazky pre projekt - stavbu s názvom: **„Odstránenie havarijného stavu - rekonštrukcia častí výplní otvorov na budove Strednej odbornej školy obchodu a služieb, Športová 1, 979 01 Rimavská Sobota“** ( ďalej iba „verejné obstarávanie“ ).

**I.**

**Úvodné ustanovenia**

1. Zriaďovateľ Objednávateľa je výlučným vlastníkom všetkých dotknutých objektov, ktoré sú ako predmet Zmluvy definované v článku III Zmluvy a **Prílohe č. 1** k Zmluve (ďalej len „Stavenisko“ alebo „Stavba“) a Objednávateľ je správcom Stavby. **Príloha č. 1 (Rozpočet) tvorí neoddeliteľnú súčasť Zmluvy.**
2. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je stavebná činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie. Zhotoviteľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Zhotoviteľa na plnenie titulom ceny Diela.
3. Účelom tejto Zmluvy je rekonštrukcia častí výplní otvorov na budove Strednej odbornej školy obchodu a služieb, Športová 1, 979 01 Rimavská Sobota.
4. Zhotoviteľ je povinný pri plnení predmetu Zmluvy dodržiavať všetky platné a účinné všeobecne záväzné právne predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení explicitne vymenované v Zmluve a jej Prílohách tak, aby bol splnený účel Zmluvy.
5. Zhotoviteľ vyhlasuje, že disponuje a predložil objednávateľovi, ku dňu podpisu Zmluvy, ak nie je uvedené v tomto odseku inak:
   * + - **Záväzný časový a vecný Harmonogram prác,** schválený objednávateľom – pri prevzatí Staveniska, **( Príloha č. 3 Zmluvy, ako neoddeliteľná súčasť Zmluvy ),**

* **Zoznam všetkých subdodávateľov na stavebné práce** s uvedením identifikačných údajov subdodávateľa, osôb oprávnených konať za subdodávateľa, s preukázaním oprávnenia subdodávateľa na príslušné plnenie Zmluvy, predmetu – rozsahu subdodávky**,**
* **Doklady preukazujúce splnenie podmienok na výkon funkcie stavbyvedúceho/jeho zástupcu,** preukazujúce spôsobilosť stavbyvedúceho v rozsahu minimálne: **a/** platné osvedčenie SKSI stavbyvedúci pre inžinierske stavby podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších zákonov, **b/** odborná prax minimálne 5 rokov – pozemné stavby, minimálne 3 referencie preukazujúce aktívnu činnosť stavbyvedúceho v obdobnej činnosti ako je predmet Zmluvy s uvedením miesta, času a druhu výkonu činnosti stavbyvedúceho a označením konečného užívateľa služby, **c/** Čestné vyhlásenie stavbyvedúceho/jeho zástupcu, že bude zhotoviteľovi plne k dispozícii na plnenie predmetu Zmluvy, reálne bude vykonávať svoju funkciu na stavbe pre zhotoviteľa a to po celú dobu realizácie Diela.
* **Doklady o uzavretí poistnej zmluvy, poistka** platná po celú dobu platnosti a účinnosti Zmluvy na poistenie zodpovednosti za škodu spôsobenú počas vykonávania Diela do výšky ceny Diela bez DPH uvedenej v osobitnom článku tejto Zmluvy.
* **Záručná listina - doklad preukazujúci poskytnutie „bankovej záruky“** v prospech objednávateľa podľa časti C. OBCHODNÉ PODMIENKY a časti A. POKYNY NA VYPRACOVANIE PONUKY bod 25 a 26 súťažných podkladov verejného obstarávania.

1. Zhotoviteľ berie na vedomie, že pri realizácii Diela prostredníctvom subdodávateľov ( ďalej aj iba „subdodávka“ ) zodpovedá zhotoviteľ tak, ako keby Dielo, resp. jeho časť realizoval sám. Zhotoviteľ je povinný vopred oznámiť objednávateľovi akékoľvek zmeny týkajúce sa subdodávok.
2. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, v cenovej ponuke vzal do úvahy rozsah materiálov, prác, služieb potrebných na dokončenie Diela ako celku a nákladov na takéto materiály, práce a služby (najmä transport, energie, náklady na zariadenia a stroje, cestovné náklady, náklady na odstránenie odpadov, náklady na pracovníkov, odborne spôsobilé osoby, profesijne špecializované osoby, náklady na bankovú záruku, náklady na všetky bezpečnostné opatrenia do doby prevzatia dokončeného Diela objednávateľom, ako aj všetky ostatné náklady súvisiace s realizáciou Diela) a tieto zahrnul do ceny Diela.
3. Zhotoviteľ vyhlasuje a potvrdzuje, že sa v plnom rozsahu oboznámil s rozsahom, s povahou Diela, charakterom prác a s účelom, ktorý má Dielo po jeho riadnom vykonaní plniť, že sú mu známe technické, kvalitatívne a všetky iné podmienky potrebné k riadnemu vykonaniu Diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie diela.
4. Zhotoviteľ vyhlasuje a potvrdzuje, že sa v plnom rozsahu oboznámil s miestom vykonávania Diela (povahou a stavom staveniska, jeho príjazdovými, dopravnými a skladovacími možnosťami).
5. Predmetom plnenia, ku ktorému sa zhotoviteľ zaväzuje sú alebo môžu byť aj požadované skúšky, plnenie však vždy musí spĺňať požadované certifikáty a/alebo osvedčenia od zabudovaných materiálov dodávaných zhotoviteľom, hotových konštrukcií a celého Diela  podľa tejto zmluvy a platných noriem STN, ktoré je zhotoviteľ povinný dodať spolu s Dielom, inak platí, že Dielo nie je vykonané riadne.

**II.**

**Predmet zmluvy**

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu prác a dodávok materiálov, **v nacenenom Výkaze výmer/Rozpočte tvoriacom** **Prílohu č. 1 k Zmluve a v tejto Zmluve,**  technologickým postupom a spôsobom špecifikovaným v projektovej dokumentácii tvoriacej prílohu Zmluvy, vo vlastnom mene**,** na svoje náklady, na svoje nebezpečenstvo a podľa pokynov objednávateľa riadne vykonať a objednávateľovi včas odovzdať Dielo vymedzené v  článku III. Zmluvy a to bez vád a nedorobkov a v dohodnutej kvalite, inak v kvalite požadovanej právnymi predpismi a technickými normami a projektom stavby tak, aby dielo bolo plne funkčné a spôsobilé plniť svoj účel.
2. Objednávateľ sa zaväzuje riadne vykonané a včas odovzdané Dielo prevziať spôsobom dohodnutým v Zmluve a zaplatiť zaň Cenu dohodnutú v článku VII. Zmluvy.

**III.**

**Členenie a rozsah Diela, Všeobecné požiadavky na Dielo**

Predmetom plnenia zmluvy je záväzok Zhotoviteľa zhotoviť pre objednávateľa Dielo

Názov stavby : Rekonštrukcia častí výplní otvorov na budove Strednej odbornej školy obchodu a služieb, Športová 1, 979 01 Rimavská Sobota

Miesto stavby : Stredná odborná škola obchodu a služieb, Športová 1, 979 01 Rimavská Sobota

KN-C parc. č. 2361/1, na LV č. 5218, katastrálne územie Rimavská Sobota, obec Rimavská Sobota, okres Rimavská Sobota,

podľa špecifikácie a v rozsahu a spôsobom určenom nasledujúcimi dokumentmi:

* Tento dokument označený ako „Zmluva o dielo“ spolu s prílohami,
* Projektová dokumentácia (ďalej aj „Dokumentácia“) vrátane Výkazu výmer,
* Súťažné podklady z verejného obstarávania, ktorého výsledkom bolo uzavretie tejto zmluvy a
* Ponuka zhotoviteľa predložená vo verejnom obstarávaní.

Uvedené dokumenty sú záväzné a vzájomne sa doplňujúce. V prípade rozporov medzi nimi, platí poradie ich záväznosti zostupne tak, ako sú uvedené vyššie v tomto bode.

1. Dielom sa rozumie realizácia stavebných prác na stavbe v rozsahu podľa projektovej dokumentácie tvoriacej Prílohu č. 2 tejto Zmluvy a podľa Rozpočtu/VV, ktorý tvorí Prílohu č. 1 tejto zmluvy (ďalej len ,,Rozpočet“), a tiež záväzok zhotoviteľa dodať objednávateľovi všetky s tým súvisiace doklady týkajúce sa najmä realizácie Diela a jeho kvality.
2. Dielo je zhotoviteľ povinný vykonať v súlade s požiadavkami vyplývajúcimi zo stavebných a iných úradných povolení týkajúcich sa Diela, s ktorými sa zhotoviteľ podrobne oboznámil a ich podmienky pri vykonávaní Diela sa zaväzuje dodržať, ďalej s ostatnými individuálnymi alebo normatívnymi správnymi aktmi týkajúcimi sa predmetu Zmluvy vydanými do dňa uzavretia Zmluvy, ako aj vydanými po podpise Zmluvy, tak, aby sa naplnil účel Zmluvy.
3. Všetky veci, podklady, materiály, ktoré sú potrebné k vykonaniu diela, je povinný zaobstarať Zhotoviteľ, pokiaľ nie je v tejto zmluve výslovne uvedené, že ich zaobstará Objednávateľ.
4. Zhotoviteľ je povinný písomne upozorniť Objednávateľa na nevhodnosť, nesprávnosť, nedostatok alebo inú chybu najmä v pokynoch, podkladov, materiáloch, iných veciach a zariadeniach dodaných, poskytnutých, zabezpečených, alebo inak mu sprístupnených Objednávateľom a to bez zbytočného odkladu po tom, čo ich Zhotoviteľ zistil alebo s vynaložením odbornej starostlivosti mohol zistiť, najneskôr však do 3 (troch) dní odo dňa ich zistenia. V prípade, že si povinnosť uvedenú v predchádzajúcej vete Zhotoviteľ nesplní, zodpovedá za všetky vady a škodu spôsobené nesplnením tejto povinnosti.
5. Zhotoviteľ je povinný písomne Objednávateľa upozorniť na všetky **nedostatky**, **nesprávnosti alebo chyby** projektovej dokumentácie, inej dokumentácie predloženej mu objednávateľom, ktoré počas vykonávania Diela výjdu najavo. Objednávateľ prostredníctvom stavebného denníka je následne povinný bez zbytočného odkladu, najneskôr do 10 dní od upozornenia

* určiť lehotu na odstránenie takýchto **nedostatkov**, **nesprávností alebo chýb,**
* určiť ďalší postup do doby odstránenia **nedostatkov, nesprávností alebo chýb** projektovej dokumentácie alebo inej dokumentácie a prípadne
* predĺžiť zhotoviteľovi lehotu na odovzdanie Diela o čas, o ktorý sa kvôli prekážkam podľa ods. 4, 5 tohto článku III Zmluvy objektívne nemohlo pokračovať vo vykonávaní Diela, ak sa v jeho vykonávaní nepokračovalo.

1. Zhotoviteľ je povinný bez zbytočného odkladu informovať Objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu Diela a môže spôsobiť omeškanie Zhotoviteľa s plnením termínov uvedených v článku IV Zmluvy a Harmonograme prác.

**IV**

**Čas a termíny realizácie Diela**

1. Objednávateľ a zhotoviteľ sa dohodli, že zhotoviteľ začne realizovať Dielo **bez zbytočného odkladu** po písomnom prevzatí Staveniska.
2. Stavenisko je zhotoviteľ povinný prevziať najneskôr **do 5 dní odo dňa uzavretia zmluvy**.
3. Objednávateľ a zhotoviteľ sa dohodli, že konečný termín ukončenia Diela a odovzdania riadne vykonaného Diela objednávateľovi je najneskôr **do 80 dní odo dňa písomného prevzatia Staveniska** zhotoviteľom. Zhotoviteľ je povinný a zaväzuje sa najneskôr do termínu ukončenia Diela podľa tohto ods. 3 čl. IV Zmluvy toto Dielo riadne vykonať a odovzdať ho objednávateľovi.
4. Postupové (priebežné) termíny realizácie Diela je zhotoviteľ povinný včas navrhnúť v **Harmonograme** postupu prác ( vecnom a časovom), ktorý sa stane Prílohou tejto Zmluvy a Harmonogram prerokovať s objednávateľom, inak objednávateľ postupové termíny jednostranne určí po prerokovaní so zhotoviteľom v Harmonograme postupu prác ( vecnom a časovom), ktorý sa stane Prílohou tejto Zmluvy. K postupovým termínom realizácie Diela musí byť v Harmonograme priradený zoznam materiálov, prác a výkonov s uvedením ich ceny (ďalej aj „finančný objem plnenia"), ktoré je zhotoviteľ povinný zrealizovať k príslušnému postupovému termínu realizácie Diela.
5. Zmluvne dohodnutý termín ukončenia Diela a odovzdania riadne vykonaného Diela objednávateľovi podľa ods. 3 tohto článku Zmluvy je možné predĺžiť iba z dôvodov a za podmienok podľa článku VI písm. B. a C. tejto Zmluvy, formou písomného Dodatku k Zmluve podpísaného štatutárnymi zástupcami oboch zmluvných strán.

**V**

**Cena diela,**

**platobné podmienky a fakturácia**

1. Zhotoviteľ podpisom tejto zmluvy výslovne prehlasuje, že:

* do ceny Diela zodpovedne a úplne zahrnul všetky nevyhnutné opatrenia pre splnenie predpisov, noriem, opatrení a úradných podmienok a podmienok orgánov verejnej moci,
* pri zostavovaní svojej cenovej ponuky vzal na vedomie a počítal s tým, že počas vykonávania Diela nie je povolená žiadna zmena cien,
* do ceny Diela zodpovedne a úplne zahrnul všetky výdavky potrebné pre úplné, kvalitné a odborné vykonanie Diela,
* do ceny Diela v celom rozsahu zahrnul aj práce v projektovej dokumentácii alebo vo Výkaze výmer neobsiahnuté, ale podľa skúsenosti zhotoviteľa pre riadne vykonanie Diela nutné alebo potrebné,
* u všetkých položiek naceneného Výkazu výmer/Rozpočtu platí zásada, že sa rozumejú vrátane všetkých bezprostredne súvisiacich výkonov a činností vrátane všetkých potrebných pomocných, montážnych, spojovacích, kompletačných a iných materiálov,
* mu je úplne a presne známy rozsah Diela, a že (i) nebude účtovať žiadne nepredvídateľné výdavky, náklady a práce naviac, (ii) keďže porozumel zadaniu predmetu Diela vrátane Príloh a zodpovedne a dôkladne s vynaložením odbornej starostlivosti si ich overil, pričom znenie zadania mu nebolo nezrozumiteľné, alebo nejednoznačné, že (iii) obdržal uspokojivé odpovede a pokyny na svoje prípadné otázky a (iv) overil si všetky ostatné faktory ovplyvňujúce cenu Diela, vyhodnotil ich a zahrnul do ceny Diela aj pre prípad nepredvídateľných okolností príslušnú rezervu kalkulovaného rizika.

1. Cena za vykonanie a odovzdanie Diela je s poukazom na vyhlásenia zhotoviteľa v ods. 1 tohto článku Zmluvy dohodnutá a stanovená na základe **cenovej ponuky zhotoviteľa ako uchádzača vo verejnom obstarávaní, ako súčet jednotlivých nacenených položiek uvedených v Prílohe č. 1 Zmluvy ( ďalej iba „cena Diela“ )**. Cena Diela sa považuje za cenu maximálnu a platnú počas celej doby trvania Zmluvy. Cena Diela je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane všetkých do úvahy prichádzajúcich nákladov na vyhotovenie Diela, vrátane ceny za práce zhotoviteľa, ktoré budú spočívať v nepodstatnej zmene Diela na základe pokynov objednávateľa za práce na Diele vyvolané nekvalitnou, neúplnou alebo chybnou činnosťou zhotoviteľa. Jednotkové ceny jednotlivých položiek Rozpočtu sú ceny pevné, nemeniteľné, platné po celú dobu realizácie diela. V prípade rozporu ceny Diela dohodnutej v tejto zmluve s cenou podľa Príloh č. 1 Zmluvy, má prednosť cena Diela dohodnutá v tejto Zmluve ako cena konečná a nemenná, záväzná pre obe zmluvné strany.

Cena Diela predstavuje celkom sumu:

Cena bez DPH Eur

DPH 20 % Eur

**Cena s DPH Eur**

**(slovom: ......................Eur, ......./100 ) s DPH.**

1. Zhotoviteľ vyhlasuje a potvrdzuje, že cenová ponuka ním predložená vo verejnom obstarávaní a teda cena Diela je úplná, maximálna a záväzná, že v cene Diela sú zhotoviteľom zahrnuté všetky náklady zhotoviteľa vynaložené pri vykonávaní Diela odo dňa prevzatia Staveniska až do doby odovzdania Diela ako celku objednávateľovi, v cene Diela sú zahrnuté všetky náklady na zhotovenie diela (vrátane použitého materiálu), a to najmä dopravné náklady, skladné, atesty, revízne správy, odpady – odvoz a likvidácia vzniknutého odpadu, doklady o uskladnení odpadov, merania, zameranie, návody na obsluhu, skúška a dokumentácia kvality materiálov a postupov zhotovovaného Diela, fotodokumentácia priebehu realizácie Diela a iné, vrátane všetkých ďalších nákladov, poplatkov a odvodov, ktoré sú potrebné na kompletnú realizáciu všetkých zmluvných výkonov a vykonanie predmetu zmluvy tak, aby dielo mohlo byť riadne uvedené do užívania a užívania schopné.
2. Príloha č. 1 k Zmluve je Rozpočet a vyplnený Výkaz/výmer vo všetkých položkách pre všetky stavebné objekty jednotlivo. V prípade, ak zhotoviteľ niektorú položku nevyplní, má sa za to, že takéto práce, montáže, dodávky materiálov, materiály atď. budú zhotoviteľom realizované a dodané a ich cena je už zahrnutá v niektorých iných položkách.
3. Zmluvné strany sa dohodli, že pre prípad vzniku sporu sa má za to, že zhotoviteľ získal všetky informácie a v ponúknutej cene Diela ich zohľadnil. Zhotoviteľ sa nemôže dovolávať zvýšenia ceny najmä z dôvodu, že mu neboli známe alebo poskytnuté všetky potrebné informácie a podklady.
4. Objednávateľ zaplatí zhotoviteľovi len cenu skutočne vykonaných prác na základe jednotkových cien uvedených v Rozpočte. V prípade rozhodnutia objednávateľa o zvýšení alebo znížení rozsahu diela sa bude pri zvýšení alebo znížení celkovej ceny diela vychádzať z jednotkových cien uvedených v Rozpočte, ak sa zmluvné strany nedohodnú inak.
5. Cena Diela bude fakturovaná na základe objednávateľom potvrdeného Súpisu vykonaných prác spracovaného zhotoviteľom overiteľným spôsobom v rozsahu skutočne zrealizovaných prác pri použití sadzieb uvedených v Ocenenom Výkaze výmer po odovzdaní a prevzatí Diela objednávateľom.
6. Na účely fakturácie sa za deň riadneho vykonania a odovzdania a prevzatia Diela objednávateľom považuje deň podpísania Protokolu o odovzdaní a prevzatí Diela oprávnenou osobou objednávateľa.
7. Platba bude realizovaná bezhotovostným stykom na základe vystavenej faktúry a jej príloh ako neoddeliteľnej súčasti faktúry. K faktúre musia byť priložené doklady umožňujúce posúdiť oprávnenosť fakturácie (neoddeliteľná súčasť faktúry) , najmä Súpis skutočne vykonaných prác, Protokol o odovzdaní a prevzatí Diela.
8. Splatnosť faktúry je 30 dní od dňa doporučeného doručenia faktúry do podateľne objednávateľa.
9. Lehota splatnosti faktúry začína plynúť dňom doručenia faktúry obsahujúcej všetky náležitosti a prílohy objednávateľovi podľa tejto Zmluvy.
10. Zmluvné strany vzájomne dohodli nasledovné podmienky fakturácie:

* faktúra musí byť vyhotovená v troch /3/ rovnopisoch,
* zhotoviteľ je oprávnený fakturovať iba skutočne vykonané práce, pričom skutočne vykonané práce musia byť odsúhlasené stavebným dozorom objednávateľa **na Súpise prác** minimálne v rozsahu „súhlasím, pečiatka objednávateľa a podpis stavebného dozora“,
* faktúra musí byť členená podľa čísla položiek, popisu prác, výmery mernej jednotky prác a to iba v rozsahu skutočne vykonaných prác, s uvedením jednotkovej ceny (za každú položku zvlášť ) podľa zhotoviteľom naceneného Rozpočtu/Výkazu výmer, dokladovaná Súpisom vykonaných prác odsúhlaseným stavebným dozorom objednávateľa, pričom **súpis vykonaných prác** musí byť členený podľa čísla položiek, popisu prác, výmery mernej jednotky prác, s uvedením jednotkovej ceny (za každú položku zvlášť ),
* faktúra musí spĺňať všetky náležitosti daňového dokladu a musí byť vystavená na základe jednotkovej ceny naceneného Rozpočtu/Výkazu výmer tak, aby bolo možné spoľahlivo vykonať jej vecnú a finančnú kontrolu.

1. Ak faktúra bude vystavená bez predloženia jednotlivých Súpisov vykonaných prác alebo bez odsúhlasenia súpisov vykonaných prác objednávateľom alebo v sume nad rámec súpisov vykonaných prác alebo nad rámec skutočného rozsahu vykonaných prác alebo v rozdielnej výške súm jednotkových položiek za práce a dodávky ako uvedených v nacenenom Rozpočte/Výkaze výmer a to čo i len z nedbanlivosti alebo omylu zhotoviteľa, alebo ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na jej úhradu, objednávateľ nie je v omeškaní s úhradou ceny Diela a je oprávnený vrátiť faktúru zhotoviteľovi na doplnenie v lehote do 15 /pätnásť/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej riadnej faktúry.
2. Zhotoviteľ je povinný -v prípade subdodávky- s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom a túto skutočnosť objednávateľovi na jeho žiadosť je zhotoviteľ povinný aj preukázať( daňovým dokladom, písomným potvrdením subdodávateľa a.i. ), inak je objednávateľ oprávnený pozastaviť/zadržať úhradu faktúry vystavenej zhotoviteľom, a to až do doby úhrady splatných záväzkov voči subdodávateľom zo strany zhotoviteľa. Pozastavenie platby zo strany objednávateľa v súlade s týmto bodom zmluvy sa nepovažuje za porušenie Zmluvy a objednávateľ sa nedostáva do omeškania so zaplatením svojich peňažných záväzkov a zhotoviteľovi nevzniká nárok na žiadne zákonné ani zmluvné sankcie.
3. Faktúra sa považuje za zaplatenú dňom pripísania úhrady na účet zhotoviteľa.
4. Po vystavení záverečnej faktúry ( po odovzdaní a prevzatí Diela ) nie je zhotoviteľ oprávnený vystaviť objednávateľovi žiadnu ďalšiu faktúru, ktorou by fakturoval cenu prác a dodávok vykonaných na Diele pred odovzdaním Diela objednávateľovi.
5. Uhradením záverečnej faktúry objednávateľom zhotoviteľovi sa považujú všetky nároky zhotoviteľa na zaplatenie ceny Diela (práce a dodávky vykonané na diele do jeho odovzdania) za uspokojené.
6. Každá faktúra musí obsahovať nasledujúce náležitosti:

- obchodné meno, sídlo, IČO, DIČ a IČ DPH zhotoviteľa a objednávateľa,

- číslo faktúry,

- číslo zmluvy,

﻿- označenie diela,

- dátum vyhotovenia a dátum splatnosti faktúry,

- dátum dodania tovaru alebo služby,

- názov, množstvo tovaru alebo rozsah tovaru alebo služby,

- označenie peňažného ústavu a číslo účtu, na ktorý sa má platiť,

- fakturovanú cenu bez dane, sadzba dane, výška dane, fakturovanú cenu s daňou,

- odtlačok pečiatky a podpis oprávnenej osoby zhotoviteľa.

1. Zmluvné strany sa dohodli, že v prípade ak bude zhotoviteľ zverejnený v príslušnom zozname osôb (tzv. zoznam platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 4 písm. b) zákona č. 222/2004 Z.z. o dani z pridanej hodnoty v znení neskorších predpisov (ďalej ako „zákon o DPH“)) vedenom Finančným riaditeľstvom Slovenskej republiky, je objednávateľ oprávnený v deň zverejnenia zhotoviteľa v takomto zozname, zadržať sumu vo výške zodpovedajúcej DPH z nezaplatených faktúr. Takto zadržaná suma bude buď na výzvu príslušného daňového úradu uhradená v zmysle § 69b zákona o DPH alebo bude zhotoviteľovi uvoľnená najneskôr deň nasledujúci po dni predloženia:

* originálu písomného potvrdenia príslušného daňového úradu, že zhotoviteľ ako daňový subjekt nemá nedoplatok na DPH, pričom takéto potvrdenie nesmie byť staršie ako tri dni a
* preukázania skutočnosti, že zhotoviteľ nie je uvedený v zozname platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 4 písm. b) zákona o DPH.

1. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne z tejto zmluvy zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
2. Zmluvné strany sa dohodli, v rozsahu v akom to právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

**VI**

1. **Zhotovovanie Diela a Súčinnosť zmluvných strán,**
2. **Prerušenie prác,**
3. **Zmena záväzkov zmluvných strán**
4. **Odovzdanie a prevzatie Diela**
5. **Zhotovovanie Diela a Súčinnosť zmluvných strán**
6. Zastupovaním zmluvných strán počas zhotovovania diela sú v rozsahu uvedenom v tejto zmluve poverení títo zástupcovia zmluvných strán:

Ing. Ladislav Várady, stavebno- technický dozor (za objednávateľa),

Ing. Martina Kuzmová, osoba oprávnená rokovať vo veciach technických (za objednávateľa),

.........................., stavbyvedúci ako zodpovedný pracovník a zástupca zhotoviteľa.

Stavebno- technický dozor stavby ako zástupca objednávateľa môže poveriť svojim zastupovaním ďalších úsekových stavebno - technických dozorov objednávateľa, ktorí pôsobia na diele.

1. Zhotoviteľ poverí riadením prác na diele pracovníkov spĺňajúcich odbornú spôsobilosť v zmysle zákona č.136/1995 Z. z. v znení neskorších predpisov o odbornej spôsobilosti na vybrané činnosti vo výstavbe. Zhotoviteľ je povinný pred začatím zhotovovania diela odovzdať objednávateľovi doklady o spôsobilosti na výkon prác zhotoviteľa a jeho subdodávateľov, tzn. oprávnenia na výkon stavebných prác a technológií, doklady preukazujúce schopnosť a odbornú zdatnosť na vykonanie požadovaných prác a technológií, a na požiadanie objednávateľa i doklady preukazujúce účinný systém riadenia kvality prác podniku zhotoviteľa a jeho subdodávateľov. V primeranom čase pred realizáciou príslušných prác odovzdá zhotoviteľ objednávateľovi certifikáty, vzorky a prospekty týkajúce sa dodávaných materiálov a realizovaných riešení, technologické postupy realizácie prác zhotoviteľa vrátane analýzy rizík a postupov ich eliminácie, a kontrolný a skúšobný plán týkajúci sa realizovaného diela. Zhotoviteľ sa zaväzuje odovzdať objednávateľovi pred začatím prác zoznam všetkých strojov a zariadení, ktoré bude používať pri prácach podľa tejto zmluvy spolu s dokladmi o ich technickom stave, vykonaných odborných prehliadkach a odborných skúškach podľa platných všeobecne záväzných právnych predpisov a technických noriem. Stroje a zariadenia, ktoré sú v nevyhovujúcom technickom stave alebo k ním chýbajú platné doklady o ich technickom stave, vykonaných odborných prehliadkach a odborných skúškach podľa platných všeobecne záväzných právnych predpisov a technických noriem, nesmie zhotoviteľ používať pri prácach podľa tejto zmluvy ani ich vnášať do priestoru staveniska a je povinný ich na základe pokynu objednávateľa bezodkladne odstrániť zo staveniska.
2. Objednávateľ je oprávnený podať námietky proti nasadeniu pracovníkov, ktorí podľa jeho názoru nie sú dostatočne kvalifikovaní a prikázať zhotoviteľovi, aby týchto pracovníkov stiahol a nahradil ich novými. Zhotoviteľ je povinný tento pokyn zrealizovať, inak má objednávateľ právo na zmluvnú pokutu vo výške 200,00 EUR za každé jedno porušenie tejto povinnosti.
3. Zhotoviteľ nie je oprávnený bez predchádzajúceho súhlasu objednávateľa poveriť realizáciou diela alebo jeho časti tretiu osobu.
4. Zhotoviteľ je povinný pri vykonávaní diela používať výlučne nový a bezchybný materiál, zodpovedajúci slovenským právnym i technickým normám a ostatným platným predpisom platným v Slovenskej republike prípadne stanovenými v dokumentácii.
5. Zhotoviteľ je povinný pred vykonaním diela skontrolovať materiál a dodávky iných subdodávateľov a preskúšať jeho resp. ich úplnosť, vlastnosti a použiteľnosť. Za prípadné nedostatky týchto materiálov a dodávok v celom rozsahu zodpovedá zhotoviteľ.
6. Zhotoviteľ je povinný udržiavať na prevzatom pracovisku poriadok, čistotu a bez zbytočného odkladu odstraňovať odpady a nečistoty, ktoré vznikli pri vykonávaní jeho prác na vlastné náklady. Pokiaľ tak neurobí ani v dodatočnej lehote určenej zástupcom objednávateľa, vykoná ich objednávateľ na náklady zhotoviteľa. Prípadné škody z porušenia týchto povinností uhradí zhotoviteľ objednávateľovi a uspokojí aj nároky tretích osôb.
7. Za pracovníkov zhotoviteľa sa na účely tejto zmluvy považujú i tretie osoby, ktoré nie sú zamestnancami zhotoviteľa a zhotoviteľ ich použije na realizáciu diela.
8. Zhotoviteľ môže na stavbe nasadiť len pracovníkov, ktorí majú požadovanú kvalifikáciu, ktorí vykonávajú potrebné úlohy podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi a ochrannými pracovnými prostriedkami v zmysle vyhlášky č. 374/1990 Zb. Pracovníci zhotoviteľa sú povinní pohybovať sa po stavenisku výlučne ochrannom pracovnom odeve, vo vyhovujúcej pracovnej obuvi a v ochranných pracovných prilbách v jednotnej farebnej úprave.
9. Zhotoviteľ sa zaväzuje odovzdať objednávateľovi ku dňu začatia prác zoznam všetkých pracovníkov zhotoviteľa, ktorý bude priebežne aktualizovať, platný doklad o vykonanom školení svojich pracovníkov z predpisov BOZP a PO, ako aj doklady o ich odbornej a zdravotnej spôsobilosti k výkonu činnosti podľa tejto zmluvy. V záujme bezpečnosti a ochrany zdravia pri práci je zhotoviteľ povinný dodržiavať všeobecne záväzné právne predpisy na zaistenie bezpečnosti a ochrany zdravia pri práci a požiarnej ochrany ako aj ostatné právne predpisy a pokyny na zaistenie bezpečnosti a ochrany zdravia pri práci a požiarnej ochrany, vybaviť svojich pracovníkov osobnými ochrannými pracovnými prostriedkami, dodržiavať zásady bezpečného správania sa na stavenisku a určené pracovné postupy, zabezpečiť, aby jeho pracovníci nepožívali alkoholické nápoje a iné omamné látky v pracovnom čase a nenastupovali pod ich vplyvom do práce, dodržiavali zákaz fajčenia na stavbe, oznamovali svojmu nadriadenému nedostatky a závady, ktoré by mohli ohroziť bezpečnosť alebo zdravie pri práci a podľa svojich možností zúčastňovali sa na ich odstraňovaní, a konali tak, aby svojou činnosťou neohrozovali ostatných účastníkov na stavbe.
10. Stavebný denník sa vedie do doby odovzdania a prevzatia diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný.
11. Zhotoviteľ je povinný zúčastňovať sa koordinačných porád zvolaných objednávateľom. Objednávateľ zvolá koordinačnú poradu písomnou formou aspoň 2 dni vopred.
12. Zhotoviteľ sa zaväzuje, že písomne vyzve objednávateľa tri pracovné dni vopred k obhliadke, kontrole a prevzatiu tých častí diela, ktoré objednávateľ počas realizácie diela určí zápisom v stavebnom denníku.
13. **Prerušenie prác**
14. Zhotoviteľ je povinný cestou stavebného dozoru upozorniť objednávateľa na všetky skutočnosti, ktoré môžu mať za následok prerušenie prác.
15. Zhotoviteľ je povinný prerušiť práce vždy, ak pokračovanie v prácach by mohlo spôsobiť alebo by spôsobilo objednávateľovi v ďalšom období majetkovú škodu alebo by bola ohrozená bezpečnosť pri práci, alebo by vznikla ťažko odstrániteľná ujma na majetku, ujma na živote alebo zdraví osôb alebo by bol ohrozený verejný záujem.
16. Zhotoviteľ je povinný bez zbytočného odkladu písomne Objednávateľa upozorniť na všetky **nedostatky**, **nesprávnosti alebo chyby** najmä projektovej dokumentácie, inej dokumentácie, podkladu, správy a i. predloženej mu objednávateľom, ktoré počas vykonávania Diela vyjdú najavo. Objednávateľ prostredníctvom stavebného denníka je následne oprávnený bez zbytočného odkladu, najneskôr do 5 dní od upozornenia

* prerušiť práce
* určiť lehotu na odstránenie takýchto **nedostatkov**, **nesprávností alebo chýb,**
* určiť ďalší postup do doby odstránenia **nedostatkov, nesprávností alebo chýb** projektovej dokumentácie alebo inej dokumentácie a prípadne
* predĺžiť zhotoviteľovi lehotu na odovzdanie Diela o čas, o ktorý sa kvôli prekážkam podľa tohto odseku článku VI Zmluvy objektívne nemohlo pokračovať vo vykonávaní Diela, ak sa v jeho vykonávaní nepokračovalo.

1. Zhotoviteľ je povinný bez zbytočného odkladu informovať Objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu Diela alebo môže spôsobiť omeškanie Zhotoviteľa s plnením termínov uvedených v Harmonograme alebo článku VI Zmluvy.
2. Objednávateľ je oprávnený písomným oznámením zhotoviteľovi zastaviť realizáciu diela podľa tejto zmluvy. Doručením oznámenia o zastavení realizácie je zhotoviteľ povinný zastaviť akékoľvek práce na realizácii diela s výnimkou prác, bez vykonania ktorých hrozí vznik bezprostrednej škody na diele a s výnimkou prác, ktoré objednávateľ uvedie v oznámení o zastavení realizácie diela. Objednávateľ nezodpovedá za škody vzniknuté zhotoviteľovi v dôsledku zastavenia realizácie diela. Objednávateľ je povinný vznik dôvodu na zastavenie realizácie diela zhotoviteľovi preukázať.
3. **Zmena záväzkov zmluvných strán**
4. Zmluvné strany sa zaväzujú, že pristúpia na zmenu záväz­ku/ov v prípadoch, ak sa po uzavretí Zmluvy zmenia východiskové podklady rozhodujúce pre uzatvorenie Zmluvy, alebo vzniknú nové požiadavky objednávateľa alebo zhotoviteľa ( najmä „Naviac práce“ ) alebo nastanú iné skutočnosti nezávislé od vôle zmluvných strán, ktoré si objektívne vyžadujú zmenu práv a povinností dohodnutých v tejto Zmluve za účelom naplnenia účelu Zmluvy. K takejto zmene môže dôjsť iba na základe písomného dodatku k Zmluve a iba pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení.
5. Naviac práce predstavujú práce nad rámec dojednaný v Zmluve, pričom pre vylúčenie pochybností sa má za to, že Naviac práce sú výlučne práce neobsiahnuté vo Výkaze výmer/Výkazoch výmer a Rozpočte.
6. Zhotoviteľ je oprávnený zrealizovať práce nad rámec rozsahu diela vymedzeného projektovou dokumentáciou (príloha č. 2 tejto zmluvy) a Rozpočtom (ďalej len „naviac práce“) len na základe predchádzajúceho písomného dodatku k tejto zmluve podpísaného obidvomi zmluvnými stranami ( ďalej len „dodatok“ ).
7. Cenu naviac prác, ktoré zhotoviteľ vykoná bez dodatku k tejto zmluve alebo cenu účtovanú odchylne od dohodnutého rozsahu diela, nie je objednávateľ povinný zhotoviteľovi zaplatiť. Tieto naviac práce je zhotoviteľ povinný odstrániť v lehote písomne dohodnutej, inak 3 dňovej lehote, ktorá začína plynúť dňom nasledujúcim po výzve objednávateľa na ich odstránenie. Po márnom uplynutí tejto lehoty je objednávateľ oprávnený nie však povinný tieto naviac práce odstrániť sám alebo prostredníctvom tretej osoby a to vždy na náklady zhotoviteľa. Ak takéto naviac práce objednávateľ dodatočne písomne uzná, v rozsahu uznania patrí zhotoviteľovi úhrada ceny za zabudované materiály a stavebné práce osobitne dohodnuté v dodatku k tejto zmluve. Zhotoviteľ je povinný pri oceňovaní Objednávateľom uznaných naviac prác použiť rovnakú metodiku a jednotkové ceny tak, ako ich použil pri spracovaní svojej ponuky a Rozpočtu v jednotlivých Prílohách tejto zmluvy, ak sa strany nedohodnú inak.
8. Objednávateľ je oprávnený jednostranne, na základe vlastného rozhodnutia, rozhodnúť o nerealizovaní niektorých prác a dodávok, ktoré sú súčasťou rozsahu diela podľa tejto zmluvy. V takom prípade sa zníži zmluvná cena diela o cenu týchto prác a dodávok uvedenú v Rozpočte. V zmysle dohody zmluvných strán nevzniká zhotoviteľovi v dôsledku využitia práva objednávateľa uvedeného v predchádzajúcej vete žiadny peňažný nárok a to ani titulom náhrady škody, ušlého zisku, úrokov z omeškania či zmluvných pokút.
9. Zhotoviteľ je povinný svoje práce vyúčtovať overiteľným spôsobom. Vykonané naviac práce pôvodne nezahrnuté v Rozpočte budú fakturované osobitne po ich predchádzajúcom vecnom, cenovom a termínovom odsúhlasení zmluvnými stranami. Skutočnosť, že sa objednávateľ a zhotoviteľ nemôžu dohodnúť na cene dodatočných prác a dodávok materiálov, neoprávňuje zhotoviteľa spomaliť, alebo odoprieť žiadané výkony. Zmeny a doplnky zmluvy, resp. nové a zmenené položky, je potrebné vo faktúre uviesť samostatne a oddelene.
10. **Odovzdanie a prevzatie Diela**
11. Zhotoviteľ sa zaväzuje najmenej 5 pracovných dní pred odovzdaním príslušnej časti diela alebo celého diela vyzvať objednávateľa na jej (jeho) prevzatie, a to zápisom do montážneho denníka a písomným oznámením, že časť diela alebo celé dielo je pripravené k odovzdaniu. Súčasne s výzvou na prevzatie diela doručí zhotoviteľ objednávateľovi všetky doklady preukazujúce úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou, vrátane atestov výrobkov a zariadení, potvrdených záručných listov a prevádzkových predpisov na obsluhu diela alebo jeho častí, ktoré má alebo by vzhľadom na stav rozostavanosti diela mal mať ku dňu vystavenia výzvy na prevzatie diela k dispozícii.
12. Dielo alebo jeho časť je riadne vykonané až úspešným vykonaním všetkých skúšok predpísaných všeobecne záväznými právnymi predpismi, záväznými normami a projektovou dokumentáciou a predložením dokladov o týchto skúškach objednávateľovi. Zhotoviteľ sa zaväzuje písomne vyzvať objednávateľa aspoň 5 pracovných dní vopred k účastí na skúškach diela alebo jeho časti. Zhotoviteľ je povinný viesť podrobný technický záznam o vykonaných skúškach a odovzdať ich zápisnične objednávateľovi.
13. Zhotoviteľ sa zaväzuje, že riadne zhotovené ( vykonané ) Dielo v rozsahu podľa článku III. ods. 1 Zmluvy odovzdá objednávateľovi najneskôr v lehote podľa článku IV ods. 3 Zmluvy v mieste zhotovovania Diela.
14. Zmluvné strany sa dohodli, že riadne zhotovené jednotlivé časti Diela môže zhotoviteľ odovzdať a objednávateľ prevziať aj pred dohodnutým termínom plnenia v článku IV ods. 3 Zmluvy, ak to povaha časti Diela pripúšťa a ak je to účelné alebo nevyhnutné. V takom prípade postupu sa musí vyhotoviť Protokol o odovzdaní a prevzatí dokončenej časti Diela ( verejnej práce ) pre každú dokončenú časť Diela zvlášť.
15. Objednávateľ prevezme Dielo za splnenia § 555 ods. 2 Obch. zák., ak Dielo zodpovedá vlastnostiam vymieneným objednávateľom v Zmluve, kvantitatívnym a kvalitatívnym požiadavkám kladeným na Dielo v Zmluve a jej Prílohách a tieto vlastnosti a požiadavky sú preukázané vykonaním dohodnutých skúšok Dokumentáciou kvality.
16. Ak zhotoviteľ zabuduje stavebné materiály, výrobky bez ich odsúhlasenia objednávateľom a ak sa dodatočne preukáže, že vlastnosti zabudovaných materiálov, výrobkov a z toho dôvodu kvalita konštrukcie nezodpovedá požadovaným technickým špecifikáciám a normám, je zhotoviteľ povinný na svoje náklady, podľa pokynu objednávateľa, vykonať opatrenia na nápravu ( napr. nahradiť tieto vyhovujúcimi materiálmi, výrobkami a pod. )
17. O odovzdaní Diela sa spíše Protokol o odovzdaní a prevzatí Diela ( verejnej práce ), ktorú podpíšu osoby oprávnené konať vo veciach technických za každú zo zmluvných strán. Za deň vykonania Diela sa považuje deň uvedený v Protokole ako deň podpisu objednávateľa - osoby oprávnenej za objednávateľa rokovať vo veciach technických.
18. Nevyhnutnou súčasťou Protokolu ( vo forme Príloh ) sú nasledovné doklady dodané zhotoviteľom:

* dve kópie stavebného denníka,
* fotodokumentácia priebehu zhotovovania Diela,
* certifikáty použitých materiálov

1. Absencia niektorého z dokladov podľa ods. 8 tohto článku Zmluvy je dôvodom pre nezačatie preberacieho konania.
2. Povinnými obsahovými náležitosťami Protokolu je:

* údaje o zhotoviteľovi a objednávateľovi,
* názov zákazky, číslo Zmluvy,
* označenie Diela, ktoré sa odovzdáva a preberá,
* dátum začatia stavebných prác podľa Zmluvy, skutočný dátum začatia stavebných prác,
* dátum ukončenia stavebných prác podľa Zmluvy, skutočný dátum ukončenia stavebných prác,
* skutočný rozsah vykonaných stavebných prác, odsúhlasený stavebným dozorom objednávateľa,
* označenie stavbyvedúceho, stavebného dozor, technického dozoru objednávateľa,
* jednotková cena za príslušnú časť Diela podľa Zmluvy a jednotková cena podľa skutočného rozsahu stavebných prác odsúhlasených stavebným dozorom objednávateľa,
* údaje o dĺžke záručnej doby poskytnutej výrobcom prvkov a technologických zariadení,
* prehlásenie objednávateľa, či príslušnú časť Diela preberá alebo nepreberá,
* zhodnotenie akosti vykonaných prác,
* súpis odovzdaných dokladov
* prípadne zoznam chýb a nedorobkov,
* dátum, mená a podpisy oprávnených zástupcov zmluvných strán.

1. Ak Dielo vykazuje drobné chyby alebo nedorobky, ktoré nebránia jeho riadnemu užívaniu, objednávateľ má právo rozhodnúť, či Dielo ( príslušnú časť Diela ) prevezme s drobnými chybami alebo nedorobkami alebo ho neprevezme. Ak Dielo prevezme v Protokole určí lehotu na odstránenie drobných chýb alebo nedorobkov. O tom, či má Dielo vady alebo nedorobky a aký majú vplyv na užívanie Diela, rozhoduje objednávateľ.
2. Ak objednávateľ odmieta Dielo prevziať, je povinný uviesť dôvody.
3. Objednávateľ nie je povinný prevziať dielo alebo jeho časť, ak nie je riadne vykonané, najmä ak v čase, kedy má dôjsť k odovzdaniu a prevzatiu diela alebo jeho časti, vykazuje dielo alebo jeho časť vady alebo nedorobky, alebo ak zhotoviteľ neodovzdá objednávateľovi niektorý z dokladov uvedených v odseku 8 tohto článku.
4. Vadou sa rozumie odchýlka v kvalite, rozsahu alebo parametroch diela stanovených projektovou dokumentáciou, touto zmluvou, všeobecne záväznými právnymi predpismi alebo technickými normami.
5. Nedorobkom sa rozumie nedokončená práca oproti projektovej dokumentácii. Na účely uplatňovania nárokov zo záruky za dielo, zo zábezpeky a zmluvných pokút sa nedorobky považujú za vady diela.
6. Zhotoviteľ je povinný pri odovzdaní diela odovzdať objednávateľovi dve vyhotovenia projektovej dokumentácie so zakreslením všetkých zmien podľa skutočného stavu, zoznam zariadení (vybavenia) spolu s certifikátmi o kvalite platnými v SR a návodmi na použitie, doklady a atesty od zabudovaných materiálov a technologických zariadení, certifikáty výrobkov, ktoré podliehajú certifikačnej povinnosti, certifikáty o kvalite použitých materiálov a konštrukcií, vyhlásenia o zhode konštrukčných materiálov, potvrdené záručné listy, doklady o vykonaní predpísaných skúšok diela alebo jeho častí, revízne správy, prevádzkové predpisy na obsluhu diela alebo jeho častí a ďalšie doklady, ktoré sa vzťahujú na dielo alebo jeho časť podľa príslušných všeobecne záväzných právnych predpisov a technických noriem.
7. Zhotoviteľ je povinný odstrániť vady, ktoré boli zistené pri preberacom konaní a sú uvedené v protokole o odovzdaní a prevzatí diela, a to v lehote dohodnutej písomne s objednávateľom, inak v lehote primeranej rozsahu a povahe týchto vád. V prípade, že zhotoviteľ nezačne práce na odstraňovaní týchto vád včas alebo ich včas neodstráni, je objednávateľ oprávnený dať ich odstrániť tretej osobe alebo vady odstrániť sám a je oprávnený uhradiť náklady potrebné na odstránenie takýchto vád z bankovej záruky.
8. Zhotoviteľ je povinný pri odovzdaní diela usporiadať svoje stroje, zariadenia, zvyšný materiál a odpad na pracovisku tak, aby mohol objednávateľ dielo riadne prevziať. Pracovisko je zhotoviteľ povinný úplne vypratať do 2 dní odo dňa protokolárne ho odovzdania diela okrem zariadení nutných na odstránenie zistených vád a nedorobkov.

**VII**

1. **Zodpovednosť zhotoviteľa, Záruka a záručná doba,**
2. **Prechod vlastníckeho práva a nebezpečenstvo škody**
3. **Zmluvné pokuty**
4. **Zodpovednosť zhotoviteľa, Záruka a záručná doba**
5. Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto zmluvy a všeobecne záväzných právnych predpisov.
6. Zhotoviteľ poskytuje na dielo záruku. Zhotoviteľ zodpovedá za to, že zhotovené dielo bude mať počas celej záručnej doby vlastnosti dohodnuté touto zmluvou a bude vyhovovať požiadavkám technických noriem a všeobecne záväzných právnych predpisov. Zhotoviteľ zodpovedá za vady, ktoré má dielo v čase jeho odovzdania objednávateľovi, a za vady, ktoré vznikli počas záručnej doby.
7. Záručná doba začína plynúť odo dňa nasledujúceho po podpise protokolu o odovzdaní a prevzatí diela zmluvnými stranami. Záručná doba sa končí uplynutím 60 mesiacov plynúcich od odovzdania diela, zhotoviteľom objednávateľovi. Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej ich výrobcom, minimálne však doby 24 mesiacov plynúcej odo dňa odovzdania diela, zhotoviteľom objednávateľovi. Údaje o dĺžke záručnej doby poskytnutej výrobcom výrobkov, zabudovaných materiálov, prvkov a technologických zariadení budú súčasťou dokladovej časti protokolu o odovzdaní a prevzatí diela. Záručná doba sa predlžuje (t.j. vyššie uvedený termín jej ukončenia sa odďaľuje) o dobu, v ktorej objednávateľ nemohol pre vady, za ktoré zodpovedá zhotoviteľ, riadne užívať celú stavbu alebo jej časť zodpovedajúcu dielu podľa tejto zmluvy, alebo o dobu v ktorej riadne a včas neodstránil vady uplatnené objednávateľom.
8. Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej odbornej starostlivosti nemohol zistiť ich nevhodnosť alebo na ňu písomne upozornil objednávateľa a ten na ich použití trval.
9. Zhotoviteľ sa zaväzuje začať s odstraňovaním prípadných vád diela bez zbytočného odkladu po doručení oznámenia vady objednávateľom, pri vadách ohrozujúcich prevádzku stavby alebo vyvolávajúcich nebezpečenstvo vzniku bezprostrednej škody do 24 hodín od doručenia oznámenia vady objednávateľom. Zhotoviteľ sa zaväzuje odstrániť vadu v čo najkratšom technicky možnom čase, vždy však najneskôr do 7 dní od doručenia oznámenia vady objednávateľom, pokiaľ sa nedohodol so zástupcom objednávateľa inak. Pri vadách diela uvedených v protokole o odovzdaní a prevzatí diela sa za doručenie oznámenia vady zhotoviteľovi považuje podpísanie tohto protokolu oboma zmluvnými stranami.
10. Ak zhotoviteľ vadu včas neodstráni, je objednávateľ oprávnený žiadať primeranú zľavu z ceny diela, alebo dodanie náhradného predmetu plnenia, alebo je oprávnený odstúpiť od zmluvy alebo zabezpečiť odstránenie vady na náklady zhotoviteľa treťou osobou, prípadne sám túto vadu odstrániť na náklady zhotoviteľa. Náklady na odstránenie vady objednávateľom alebo ním poverenou treťou osobou môže objednávateľ uhradiť z prostriedkov bankovej záruky. Ak objednávateľ zvolí nárok na dodanie náhradného predmetu plnenia, je zhotoviteľ povinný ho dodať do 10 dní od uplatnenia nároku, ak sa nedohodol so zástupcom objednávateľa inak.
11. Rovnaké práva ako práva uvedené v predchádzajúcom odseku tohto článku má objednávateľ i v prípade, ak je vada diela neodstrániteľná.

**B. Prechod vlastníckeho práva a nebezpečenstvo škody**

1. Riadnym odovzdaním Diela ( príslušnej časti Diela ) tzn. okamihom podpisu oprávnenej osoby konajúcej za objednávateľa na Protokole prechádza na objednávateľa nebezpečenstvo vzniku škody na Diele. Za poškodenie alebo zničenie Diela alebo jeho časti zodpovedá zhotoviteľ až do času riadneho odovzdania Diela objednávateľovi. Zhotoviteľ zodpovedá za škodu spôsobenú prevádzkovou činnosťou zhotoviteľa počas zhotovovania Diela na majetku objednávateľa a tretích osôb, ako aj za škodu na zdraví a živote osôb na Stavenisku.
2. Vlastníkom zhotovovaného Diela je od počiatku objednávateľ. Vlastnícke právo k jednotlivým materiálom, komponentom, výrobkom a iným častiam Diela použitým zhotoviteľom nadobúda objednávateľ okamihom ich zabudovania do Diela.

**C. Zmluvné pokuty**

1. Ak zhotoviteľ nevykoná dielo včas, má objednávateľ právo na zaplatenie zmluvnej pokuty vo výške 0,5% z celkovej ceny diela bez DPH za každý začatý deň omeškania. Zhotoviteľ je povinný túto zmluvnú pokutu zaplatiť.
2. V prípade omeškania objednávateľa s úhradou riadne vystavenej faktúry zhotoviteľa má zhotoviteľ nárok na úrok z omeškania vo výške 0,03% z dlžnej sumy za každý deň omeškania.
3. Ak zhotoviteľ nedodrží ktorýkoľvek z postupových termínov realizácie diela uvedených v harmonograme postupu prác, má objednávateľ nárok na zmluvnú pokutu vo výške 5% z ceny materiálov, prác a výkonov (finančný objem plnenia), ktoré mal zhotoviteľ v zmysle uvedeného harmonogramu postupu prác zrealizovať k zmeškanému postupovému termínu realizácie diela, a to za každý deň omeškania.
4. Ak zhotoviteľ nezačne odstraňovať objednávateľom oznámenú vadu včas, má objednávateľ nárok na zaplatenie zmluvnej pokuty vo výške 150,00 EUR za každú vadu a každý začatý deň omeškania až do dňa, kedy zhotoviteľ pristúpi k odstraňovaniu vady. Zhotoviteľ má povinnosť túto pokutu uhradiť.
5. Ak zhotoviteľ neodstráni vadu včas, má objednávateľ nárok na zaplatenie zmluvnej pokuty vo výške 100,00 EUR za každú vadu a každý začatý deň omeškania až do jej odstránenia. Zhotoviteľ má povinnosť túto pokutu uhradiť.
6. Ak zhotoviteľ, resp. pracovníci zhotoviteľa, porušia ktorúkoľvek povinnosť uvedenú v tejto zmluvy alebo vo všeobecne záväznom právnom predpise na zaistenie bezpečnosti a ochrany zdravia pri práci a požiarnej ochrany alebo v ostatných právnych predpisoch a pokynoch na zaistenie bezpečnosti a ochrany zdravia pri práci a požiarnej ochrany alebo v zápise o odovzdaní a prevzatí staveniska, ak ide o povinnosť smerujúcu k zaisteniu bezpečnosti a ochrany zdravia pri práci a požiarnej ochrane, napriek tomu, že bol zástupcom objednávateľa písomne (osobitným listom alebo zápisom v stavebnom denníku) upozornený na predchádzajúce porušenie tej istej povinnosti, má objednávateľ nárok na zaplatenie zmluvnej pokuty vo výške 850,00 EUR za každé preukázateľné porušenie ktorejkoľvek povinnosti uvedenej v tejto zmluve zhotoviteľom resp. pracovníkmi zhotoviteľa. Zhotoviteľ má povinnosť túto pokutu uhradiť.
7. Ak zhotoviteľ, resp. pracovníci zhotoviteľa, bude realizovať dielo bez použitia predpísaných osobných ochranných pracovných prostriedkov (ako sú pracovná obuv, pracovný odev, ochranná prilba, pracovné rukavice, ochranné okuliare, štíty apod.), má objednávateľ právo na zaplatenie zmluvnej pokuty zhotoviteľom vo výške 50,00 EUR za každú nepoužitú osobnú a ochrannú pracovnú pomôcku u jedného pracovníka zhotoviteľa. Zhotoviteľ má povinnosť túto pokutu uhradiť.
8. Ak objednávateľ zistí, že pracovníci zhotoviteľa vykonávajú práce na realizácii diela alebo sa pohybujú po stavenisku pod vplyvom alkoholu alebo iných omamných a psychotropných látok, má objednávateľ právo na zaplatenie zmluvnej pokuty zhotoviteľom vo výške 330,00 EUR za každé zistené požitie alkoholu alebo inej omamnej alebo psychotropnej látky u jedného pracovníka zhotoviteľa. Zhotoviteľ má povinnosť túto pokutu uhradiť. Osoba, ktorá vykonáva práce na realizácii diela pod vplyvom alkoholu alebo iných omamných a psychotropných látok, musí bezodkladne opustiť stavenisko a objekt stavby, pričom zástupca objednávateľa je oprávnený vykázať ju zo staveniska a objektu stavby.
9. Ak zhotoviteľ nevyprace stavenisko v lehote uvedenej v tejto zmluve, má objednávateľ právo na zaplatenie zmluvnej pokuty zhotoviteľom vo výške 200,00 EUR za každý deň omeškania s vyprataním pracoviska. Zhotoviteľ má povinnosť túto pokutu uhradiť.
10. Ak zhotoviteľ riadne a včas neuhradí svoje záväzky svojim subdodávateľom, má objednávateľ právo na zaplatenie zmluvnej pokuty zhotoviteľom vo výške 50% zo sumy zhotoviteľom riadne a včas nevyplatenej svojim subdodávateľom.
11. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
12. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti, ktorej splnenie zmluvná pokuta zabezpečuje.
13. Zmluvné strany vyhlasujú, že zmluvné pokuty dohodnuté v tejto zmluve považujú za primerané a v súlade so zákonom vzhľadom na dôležitosť zabezpečovanej povinnosti, lehoty plnenia a cenu diela.

**VIII**

**Využitie subdodávateľov**

1. Zhotoviteľ predkladá v **Prílohe č. 6** k tejto Zmluve zoznam všetkých svojich subdodávateľov s uvedením  jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.
3. Povinnosti uvedené v ods. 1 a 2 tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
4. Zmluvné strany sa dohodli za účelom zabezpečenia všetkých povinností zhotoviteľa podľa článku VIII Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má Objednávateľ nárok na zmluvnú pokutu vo výške 5% z ceny Diela, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane.
5. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.
6. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinností podľa tohto článku VIII Zmluvy.

**IX**

**Odstúpenie od zmluvy**

1. Objednávateľ je oprávnený odstúpiť od zmluvy z dôvodov podľa § 344 a nasl. Obchodného zákonníka, z dôvodov podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (§ 19) alebo z dôvodov ustanovených v tejto Zmluve.
2. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky zhotoviteľa.
3. Zmluva zaniká:
4. riadnym splnením všetkých práv a povinnosti zmluvných strán, odovzdaním zrealizovaného Diela podľa týchto zmluvných podmienok v požadovanom rozsahu, kvalite a stanovených lehotách
5. odstúpením od zmluvy pre podstatné porušenie zmluvných podmienok, ktoré ako podstatné porušenie označil v zmluve objednávateľ. V prípade podstatného porušenia zmluvných podmienok môže objednávateľ od zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie zmluvy, objednávateľ môže odstúpiť od zmluvy len v prípade, ak je určená dodatočná lehota na splnenie povinnosti/záväzku a zhotoviteľ svoju povinnosť/záväzok v tejto lehote nesplní,
6. na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje:

* vyhotovenie Dohody o ukončení zmluvy v listinnej forme
* dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.

1. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
2. Odstúpením od zmluvy zmluva zaniká okrem práv a povinností podľa predchádzajúceho odseku tohto článku Zmluvy, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany. V prípade pochybnosti sa má za to, že odstúpenie od zmluvy je účinné na tretí deň po odoslaní oznámenia o odstúpení od zmluvy.
3. V prípade odstúpenia od zmluvy z dôvodu porušenia povinnosti zhotoviteľa má objednávateľ voči zhotoviteľovi nárok na náhradu škody spôsobenú najmä omeškaním realizácie diela oproti termínu ukončenia realizácie diela uvedeného v tejto zmluve a na náhradu nákladov, oprávnených výdavkov a strát vzniknutých z dôvodov odstúpenia od Zmluvy.
4. Po uzavretí Zmluvy je objednávateľ, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:
   1. zhotoviteľ bez riadneho dôvodu odmietne prevziať stavenisko,
   2. zhotoviteľ nezačne stavebné práce v lehote uvedenej v zmluve
   3. zhotoviteľ včas nesplní akúkoľvek povinnosť určenú súťažnými podmienkami alebo požiadavkami bez preukázania splnenia ktorej nie je možné začať zhotovovať Dielo,
   4. zhotoviteľ z dôvodov spočívajúcich na jeho strane je v omeškaní s plnením ktoréhokoľvek postupového termínu realizácie Diela uvedeného v Harmonograme postupu prác o viac ako 7 kalendárnych dní,
   5. zhotoviteľ je z dôvodov spočívajúcich na jeho strane v omeškaní s plnením akéhokoľvek iného čiastkového termínu realizácie prác, ktorý si zmluvné strany dohodnú (napr. zápisom v stavebnom denníku), a napriek výzve objednávateľa (uvedenej napr. v stavebnom denníku) nezrealizuje príslušné práce v primeranej náhradnej lehote určenej objednávateľom (napr. v stavebnom denníku),
   6. zhotoviteľ je v omeškaní s riadnym vykonaním Diela o viac ako 10 kalendárnych dní,
   7. zhotoviteľ nezrealizuje k príslušnému postupovému termínu realizácie diela uvedenému v harmonograme postupu prác viac ako 75 % príslušného finančného objemu plnenia,
   8. zhotoviteľ preukázateľne nevykonáva Dielo s odbornou starostlivosťou, alebo s podmienkami Zmluvy alebo vykonáva Dielo v rozpore s pokynom objednávateľa a napriek písomnej výzve objednávateľa nedôjde k náprave v určenej lehote,
   9. zhotoviteľ aj napriek písomnému upozorneniu objednávateľa, resp. oprávnenej osoby objednávateľa (zápis v stavebnom denníku na vadné plnenie zhotoviteľa) pokračuje vo vadnom plnení; alebo
   10. zhotoviteľ opakovane nesplní alebo poruší zákonné alebo zmluvné povinnosti pri vedení stavebného denníka (opakovaným nesplnením/porušením sa rozumie nesplnenie/porušenie minimálne dvakrát)
   11. voči zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči zhotoviteľovi bol podaný návrh alebo sa vedie exekučné konanie alebo ak zhotoviteľ vstúpil do likvidácie; zhotoviteľ je povinný ihneď informovať objednávateľa o skutočnostiach podľa písm. k/ ods. 7 tohto článku, inak má objednávateľ právo na zmluvnú pokutu vo výške 1 500 €. Zhotoviteľ má povinnosť túto pokutu uhradiť.
   12. ktorékoľvek vyhlásenie/prehlásenie zhotoviteľa uvedené v tejto Zmluve je nepravdivé ku dňu uzatvorenia Zmluvy alebo sa takým stane počas realizácie Diela,
   13. zhotoviteľ včas neodstráni objednávateľom oznámenú vadu,
   14. objednávateľom oznámená vada je neodstrániteľná.
5. Zhotoviteľ je oprávnený odstúpiť od Zmluvy v prípade, ak objednávateľ podstatným spôsobom poruší Zmluvu. Podstatným porušením tejto Zmluvy zo strany objednávateľa je omeškanie objednávateľa so zaplatením ceny Diela o viac ako 15 dní, pričom Dielo objednávateľ prevzal podľa podmienok v tejto Zmluve, alebo neposkytnutie súčinnosti objednávateľa podľa podmienok v Zmluve.
6. Pri podstatnom porušení zmluvy môžu zmluvné strany odstúpiť od zmluvy do 15 dní odo dňa, kedy sa o porušení zmluvy dozvedeli. Inak môžu odstúpiť od zmluvy z toho istého dôvodu iba ako pri nepodstatnom porušení zmluvy.
7. V prípade odstúpenia od zmluvy sa na určenie ceny dovtedy vykonaných prác, výkonov a použitých materiálov použijú primerane ustanovenia tejto zmluvy o cene Diela s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od zmluvy pre porušenie povinností Zhotoviteľom, má Objednávateľ nárok na náhradu nákladov, ktoré mu vznikli s obstaraním nového Zhotoviteľa, ktorý Dielo zrealizuje. V záujme zabezpečenia pokračovania prác na predmete Zmluvy je zhotoviteľ povinný na žiadosť Objednávateľa previesť bez zbytočného odkladu na Objednávateľa vlastnícke alebo iné právo k dodaným hmotám, materiálom, výrobkom a stavebným dielcom, a to za obvyklú cenu primeranú opotrebeniu a stavu týchto vecí.

**X**

**Záverečné ustanovenia**

1. Zoznam osôb, ktorých zdroje a kapacity boli Zhotoviteľom použité v zmysle § 34 ods. 4 ZVO na preukázanie splnenia podmienok účasti:

1........................

2.. .....................

3. ......................*(uvedie uchádzač podľa potreby)*

1. Osoby uvedené v ods. 1. tohto čl. Zmluvy zodpovedajú za plnenie tejto Zmluvy spoločne a nerozdielne spolu so Zhotoviteľom v zmysle ust. § 511 ods.1 Občianskeho zákonníka ( zákon č. 40/1964 Zb. v znení neskorších predpisov). Ak dlh voči Objednávateľovi splní Zhotoviteľ alebo jedna z osôb uvedených v ods. 1 tohto čl. Zmluvy, povinnosť ostatných zanikne. Veľkosti podielov na dlhu u jednotlivých dlžníkov nie sú predmetom tejto Zmluvy. Osoby uvedené v v ods. 1 tohto čl. Zmluvy svoj spoločný záväzok so Zhotoviteľom potvrdzujú podpisom tejto Zmluvy.
2. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
3. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od zmluvy.
4. Zhotoviteľ sa zaväzuje, že počas zhotovovania Diela budú dostupné pre objednávateľa na jeho požiadanie všetky dokumenty a podklady potrebné na zhotovenie Diela.
5. Táto zmluva má **25 strán** a je vyhotovená v šiestich rovnopisoch, pre objednávateľa v štyroch vyhotoveniach (rovnopisoch), pre zhotoviteľa v dvoch vyhotoveniach (rovnopisoch).
6. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy. Objednávateľ je povinný uchovávať dokumentáciu, doklady a dokumenty súvisiace so zadávaním zákazky a s odovzdaním a prevzatím Diela v lehotách podľa platných predpisov. Zhotoviteľ je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto zmluvy 10 rokov od ich úhrady.
7. Pokiaľ zhotoviteľ preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou ( a to najmä v nadväznosti na § 33 ods. 3 a § 34 ods. 4 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať.
8. Zmluvné strany sa dohodli, že vylučujú aplikáciu ust. § 374 Obchodného zákonníka.
9. Zhotoviteľ vyhlasuje, že súhlasí s podmienkami verejného obstarávania určenými objednávateľom. Zhotoviteľ nie je oprávnený požadovať od objednávateľa úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Zhotoviteľ prehlasuje a potvrdzuje, že všetky zmeny, nedostatky alebo odchýlky v zadaní a podkladoch objednávateľa poskytnutých zhotoviteľovi zhotoviteľ namietal alebo oznámil objednávateľovi pred podaním svojej ponuky.
10. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
11. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
12. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
13. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
14. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, ak v Zmluve nie je dohodnuté inak.
15. Medzi zmluvnými stranami je dohodnutá tzv. ,,domnienka doručenia“, t. j. každá odoslaná písomnosť sa považuje za doručenú momentom odmietnutia jej prijatia adresátom, alebo uplynutím tretieho dňa od uloženia písomnosti na pošte.
16. Akékoľvek oznámenia či komunikácia podľa tejto zmluvy môžu byť doručené osobne, kuriérom, doporučenou poštou, emailom s potvrdením prijatia emailu alebo faxom na adresy zmluvných strán uvedené v záhlaví tejto Zmluvy alebo do rúk príslušného zástupcu pre veci technické alebo sms správou zástupcovi pre veci technické. Kontaktné údaje môžu byť zmenené jednostranným písomným oznámením, riadne doručeným príslušnou zmluvnou stranou druhej zmluvnej strane v súlade s týmto ustanovením zmluvy.
17. Akékoľvek oznámenia či komunikácie podľa tejto zmluvy budú považované za doručené druhej zmluvnej strane, ak v tejto zmluve nie je uvedená inak:

* dňom fyzického odovzdania oznámenia (komunikácie), ak je doručovanie písomnosti na adresu zmluvnej strany prostredníctvom kuriéra alebo osobne alebo
* dňom doručenia potvrdeným poštovým podnikom, ak je oznámenie (komunikácia) zaslaná doporučenou poštou; alebo
* dňom nasledujúcim po dni odoslania e-mailovej správy odosielateľa; alebo
* dňom odosielania sms správy odosielateľa
* dňom odosielania s potvrdením neporušeného doručenia z telefaxového prístroja zasielateľa, ak je oznámenie (komunikácia) doručené faxom (za podmienok, že je doručované na príslušné faxové číslo príslušnej druhej zmluvnej strany); alebo
* v prípade, že doručenie vyššie uvedeným spôsobom nebude z akéhokoľvek dôvodu úspešné, desiatym dňom nasledujúcom po dni kedy bude oznámenie (komunikácia) zaslané doporučenou poštou na príslušnú adresu druhej zmluvnej strany.

1. Zhotoviteľ sa zaväzuje, že všetky technické, cenové, odborné informácie a iné skutočnosti, o ktorých sa v súvislosti s uzatvorením a plnením predmetu tejto zmluvy dozvie, najmä obsah tejto zmluvy a jej príloh a obsah faktúr vystavených na základe tejto zmluvy, sú predmetom obchodného tajomstva objednávateľa a zhotoviteľ ich neposkytne tretej osobe bez písomného súhlasu objednávateľa. To sa nevzťahuje na prípady, kedy je zhotoviteľ povinný tak urobiť na základe povinnosti uloženej zákonom.
2. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
3. **Neoddeliteľnou súčasťou tejto Zmluvy sú:**

Príloha č. 1: Ocenený Výkazy výmer zhotoviteľa ako uchádzača vo verejnom

obstarávaní

1. **Prílohou tejto Zmluvy sú alebo sa postupne stanú aj nasledovné Prílohy:**

Príloha č. 2: Projektová dokumentácia v elektronickej podobe na pamäťovom médiu

Príloha č. 3: Harmonogram postupu prác

Príloha č. 4: Poistná zmluva zhotoviteľa/Poistka

Príloha č. 5: Potvrdenie o vystavení bankovej záruky

Príloha č. 6: Zoznam subdodávateľov

Vo Zvolene  dňa: V  dňa:

**Za objednávateľa: Za zhotoviteľa:**

............................................................................ ………………………….......................

PeadDr. Jaroslav Bagačka (štatutárny zástupca zhotoviteľa)

riaditeľ

**D. SPÔSOB URČENIA CENY**

1. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa B. Opis predmetu zákazky a príslušných príloh týchto SP a podľa požiadaviek uvedených v zmluve o dielo (časť C).

1. V cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
2. Pri určovaní cien jednotlivých položiek je potrebné venovať pozornosť všetkým prácam, zabudovaným materiálom a nadväzným činnostiam, ako aj od zhotoviteľa požadovaných úkonov a služieb podľa pokynov a podmienok, ktoré sú uvedené v predmete verejného obstarávania a v zmluve o dielo.
3. Do ceny jednotlivých položiek je potrebné zahrnúť celkové náklady spojené so splnením predmetu zákazky a zmluvných podmienok, t. j. najmä, no nielen náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce (napr. montážne zariadenia), náklady súvisiace s likvidáciou odpadu, drobné a pomocné materiály, dozor a kontrolu zhotoviteľa, montáž, údržbu, dane a clá, bankové náklady, náklady na poistenie, správne poplatky ako aj všetky všeobecné riziká, záväzky, náklady na opravy a údržbu v záručnej lehote, ďalej všetky služby, ktoré zabezpečujú realizáciu prác, dokončenie, individuálne odskúšanie, komplexné skúšky technologického zariadenia, všeobecné riziká a zaistenie bezpečnosti práce, požiarnej ochrany, povodňovej ochrany a ochrany životného prostredia, spolupráca a koordinácia so subdodávateľmi.
4. Do ceny diela musia byť zahrnuté i náklady na vykonanie všetkých kontrol, funkčných skúšok, aj skúšobných prevádzok, ak sú potrebné, vrátane vyhodnotenia a správ, vykonanie všetkých činností a vyhotovenie všetkých dokladov potrebných v súvislosti s preberacím konaním.
5. Navrhnutá cena bude v ponuke v členení:

* celková cena diela v EUR bez DPH,
* sadzba DPH a výška DPH v EUR,
* celková cena diela v EUR vrátane DPH.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

1. Pri vypĺňaní výkazu výmer je potrebné, aby uchádzač dodržal tieto zásady:

* musí uviesť jednotkovú cenu každej položky prác, použitého materiálu a služieb uvedených v súpise položiek,
* cena príslušnej položky práce, použitého materiálu alebo služby je daná súčinom jednotkovej ceny a množstva uvedeného k danej položke,
* celková cena za všetky práce, použité materiály a služby súvisiace s predmetom zákazky je daná súčtom cien jednotlivých položiek použitých materiálov, prác a služieb,
* zaokrúhľovanie jednotkových cien a celkovej ceny na 2 desatinné miesta musí byť v zmysle matematických pravidiel.

1. Jednotkové ceny z ponuky musia byť dodržané ako maximálne jednotkové ceny počas celého trvania zmluvy. Jednotkové ceny rovnakých položiek uvedených v rôznych častiach výkazu výmer musia byť rovnaké. V prípade, ak komisia na vyhodnotenie ponúk nájde rôzne jednotkové ceny na rovnaké položky vo výkaze výmer, komisia požiada uchádzača o vysvetlenie rozdielu a prípadné odstránenie nesúladu s podmienkami v súťažných podkladoch, ak to bude možné. Komisia bude nesúlad považovať za chybu v písaní a po jej prípadnom odstránení bude postupovať v súlade s výkladovým stanoviskom Úradu pre verejné obstarávanie č. 5/2016.

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Ponuky sa vyhodnocujú na základe **najnižšej ceny.**

Pod cenou sa rozumie celková cena za predmet zákazky **v EUR s DPH**, ktorá je výsledkom vyplnenia výkazov výmer vypracovaných uchádzačom,  v zmysle špecifikácie predmetu zákazky uvedenej v časti:   
B. Opis predmetu zákazky a v prílohách týchto súťažných podkladov (porovnávací parameter – najnižšia cena). Vyplnené výkazy výmer musia byť predložené ako súčasť ponuky uchádzača v elektronickej podobe aj vo formáte xls/xlsx. Neuvedenie jednotkovej ceny niektorej položky vo výkaze výmer bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.

2. Verejný obstarávateľ posúdi splnenie podmienok účasti uchádzačov a následne vyhodnotí ponuky   
z hľadiska splnenia požiadaviek na predmet zákazky a náležitosti ponuky. Všetky ponuky, ktoré neboli vylúčené, budú vyhodnotené z hľadiska plnenia kritéria.

3. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria,   
t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

**1. OSOBNÉ POSTAVENIE**

1. Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Uchádzač preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu nie starším ako tri mesiace ku dňu uplynutia lehoty na predkladanie ponúk,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

4. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

5. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

6. Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

7. Uchádzač môže preukázať splnenie podmienok účasti osobného postavenia uvedených v odseku 1. písm. a) až f), zápisom do zoznamu hospodárskych subjektov.

**2. EKONOMICKÉ A FINAČNÉ POSTAVENIE.**

Nepožaduje sa.

**3. TECHNICKÁ ALEBO ODBORNÁ SPÔSOBILOSŤ.**

Podmienky účasti technickej a odbornej spôsobilosti preukáže uchádzač predložením nasledujúcich dokladov:

1. Uchádzač preukáže splnenie podmienky účasti podľa § 34 ods. 1 písm. b) ZVO predložením zoznamu stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením (potvrdeniami) o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa ZVO, dokladom je referencia,

2. bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Minimálna úroveň:

Verejný obstarávateľ požaduje preukázať uskutočnenie stavebných prác rovnakého alebo obdobného charakteru ako je predmet zákazky v hodnote bez DPH minimálne dosahujúcej predpokladanú hodnotu predmetu zákazky. Pod stavebnými prácami rovnakého alebo obdobného charakteru sa myslia práce súvisiace s výmenou výplní stavebných otvorov.

Uchádzač je povinný uviesť celkový súčet uskutočnených stavebných prác, ktorých zoznam predložil. V prípade ak uchádzač predkladá zmluvu, referenciu alebo dôkaz o plnení stavebných prác, ktorých uskutočnenie časovo presahuje posudzované obdobie, uchádzač v zozname uvedie zvlášť hodnotu iba za tú časť stavebných prác, ktorá bola realizovaná v posudzovanom období (a len túto sumu uchádzač započíta do celkového súčtu realizovaných stavebných prác). V prípade, ak stavebné práce realizoval uchádzač ako člen združenia skupiny dodávateľov, vyčísli a započíta iba finančný objem, uskutočňovaný ním samotným. Potvrdenia vydané v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platným k prvému dňu v roku, v ktorom boli stavebné práce uskutočnené.

Odôvodnenie primeranosti podmienky v zmysle § 38 ods. 5 ZVO: Verejný obstarávateľ touto podmienkou účasti overuje preukázanie praktických skúseností s uskutočňovaním stavieb rovnakého alebo podobného charakteru ako je predmet zákazky.

**2. Uchádzač preukáže splnenie podmienky účasti podľa § 34 ods. 1 písm. g) ZVO** predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Požaduje sa predložiť údaje o odbornej kvalifikácii osôb, ktoré budú zodpovedné za poskytovanie služieb a budú určené na plnenie zmluvy:

Minimálna úroveň:

Minimálne jedna osoba vo funkcii stavbyvedúceho musí spĺňať nasledovné minimálne požiadavky:

* musí mať odbornú spôsobilosť na výkon činnosti stavbyvedúceho pre pozemné stavby podľa zákona č. 138/1992 Zb. o autorizovaných stavebných inžinieroch v znení neskorších prepisov alebo ekvivalentnú odbornú spôsobilosť či odbornú kvalifikáciu, podľa právnych predpisov podľa právnych predpisov platných v mieste sídla/adresy tejto osoby;
* musí mať odbornú prax súvisiacu s predmetom zákazky v dĺžke minimálne 5 rokov (k uplynutiu lehoty na predkladanie ponúk) a skúsenosť z výkonu funkcie stavbyvedúceho na realizácii minimálne 3 projektov rovnakého alebo obdobného charakteru ako je predmet zákazky (stavebné práce súvisiace s výmenou výplní stavebných otvorov).

Uchádzač predloží:

* doklad o oprávnení vykonávať činnosť stavbyvedúceho pre pozemné stavby vydaný Slovenskou komorou stavebných inžinierov (SKSI) – originál alebo úradne osvedčená fotokópia, resp. doklad o ekvivalentnej odbornej spôsobilosti podľa právnych predpisov platných v mieste sídla/adresy tejto osoby, rovnako originál alebo úradne osvedčená fotokópia,
* profesijný životopis so zoznamom odborných skúseností preukazujúcich požadovanú odbornú prax, v takom rozsahu, aby bolo možné posúdiť splnenie podmienky účasti,
* vyhlásenie stavbyvedúceho podpísané stavbyvedúcim, obsahujúce záväzok stavbyvedúceho, že bude reálne vykonávať funkciu stavbyvedúceho pre stavebné práce, ktoré sú predmetom zákazky, a to počas celej doby realizácie predmetu zmluvy o dielo.

Odôvodnenie primeranosti podmienky v zmysle § 38 ods. 5 ZVO:

Verejný obstarávateľ touto podmienkou účasti overuje využitie kvalifikovaných odborníkov pri plnení predmetu zákazky.

3. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Uchádzač predloží v ponuke doklady preukazujúce splnenie podmienok účasti osobného postavenia osoby, ktorej technické a odborné kapacity majú byť použité na preukázanie finančného a ekonomického postavenia uvedené v ust. § 32 ods. 2 ZVO, oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa ust. § 34 ods. 1 písm. g), ZVO uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

4. Verejný obstarávateľ požaduje, aby uchádzač alebo záujemca a iná osoba, ktorej kapacity majú byť použité na preukázanie technickej spôsobilosti alebo odbornej spôsobilosti, **zodpovedali za plnenie zmluvy spoločne.**

**4. Doplňujúce informácie k podmienkam účasti.**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených   
v § 40 ZVO a § 152 ods. (4) ZVO.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. V zmysle § 39 ods. (1) ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie.

5. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

6. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html>.

**G. NÁVRH UCHÁDZAČA NA PLNENIE KRITÉRIA**

**Postup verejného obstarávania:** Podlimitná zákazka bez použitia elektronického trhoviska

**Druh zákazky:** stavebné práce

**Predmet zákazky:** Rekonštrukcia častí výplní otvorov na budove Strednej odbornej školy obchodu a služieb, Športová 1, 979 01 Rimavská Sobota

**Verejný obstarávateľ:** Stredná obdobná škola obchodu a služieb, Športová 1, 979 01 Rimavská Sobota

**Obchodné meno uchádzača:** *(vyplní uchádzač)*

**Sídlo alebo miesto podnikania:**  *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

**Návrh uchádzača na plnenie kritéria (vyplní uchádzač)**

*Pozn.: Uchádzačom uvedená cena musí vychádzať z oceneného položkového rozpočtu, ktorý je prílohou č.* ***2*** *týchto SP.*

celková cena za predmet zákazky v EUR bez DPH: .......................................................................

DPH v EUR: .......................................................................

**celková cena za predmet zákazky v EUR s DPH**

**(návrh na plnenie kritéria): ................................................................**

**Ako uchádzač týmto čestne vyhlasujem, že uvedený návrh na plnenie stanoveného kritéria je**

**v súlade s predloženou ponukou a jej prílohami.**

V ...............................dňa......................... ...................................................................................................

Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka